ژیان دۆستی ڕەمزی شارستانییەتی هەر کۆمەڵگایەکە! – hkkurdistan\nHome 6 ئەرشیفی بابەتەکان 6 ژیان دۆستی ڕەمزی شارستانییەتی هەر کۆمەڵگایەکە!\nلەم ساڵانەی ڕابردودا لێرەو لەوێ حاڵەتگەلێکی تایبەت بەدیدەکرێت کەسیمای سەرهەڵدان و گەشەکردنی دیاردەی جوان و شارستانی بەدوای خۆیاندا رادەکێشێت. دیاردەیەک کە دەیەوێ پێمان بڵێت ئەم کۆمەڵگایە شایستەی ئەوەیە کەچیدیکە لەو ڕابردوە شەڕەنگێز و پڕ تووندوتیژیەدا نەمێنێتەوە. دیاردەیەک ئەگەرچی لەئێستەدا ژمارەیان بە ئەندازەی پانتایی کۆمەڵگا فراوان نییە، لە هەندێک ناوچەدا ڕۆژ بەڕۆژ ڕێژەی ئەو کردارانە زیاترو زیاتر پەرەدەستێنێت. ئەو کردار یان نەریتانە خۆیان لە کردنەوەی قەفەزەکان و ئازادکردنی کەو، باڵندە وئاژەڵە کێویەکاندا دەبیننەوە، کە ناوبەناو کۆمەڵێک ئینسانی جوانی لە دەوری یەک کۆدەبنەوەو لەپڕێکدا وێنەو گرتەی ئازادکردنی ژمارەیەک لە ئاژەڵ و گیانلەبەرانمان نیشان دەدەن. ئەم کردەیە لەکاتێکدایە کەیەک بەیەکی ئەو ئینسانانە بەکارێک کە ئەنجامی دەدەن، هەست بە غرور و شانازییەکی تایبەت دەکەن، بەڵام تەنیا بەوەوە ڕاناوەستێت و ژمارەیەکی یەکجار زۆر لەخەڵکانی ژیان دۆست شاد و دڵخۆش دەکەن!\nبەرنامەیەک کە لەم ڕۆژانەدا سەرنجی ڕاکێشام، چاوپێکەوتنێکی کەناڵی ڕووداو بوو لەگەڵ بەڕێزێک بەناوی کاک سیروان و خێزانەکەی، سەبارەت بە ئەزمونی ئاژەڵدارییان. زۆنی کامێرەکە بەنێو ئاپۆڕەی سەگ و پشیلەکاندا گوزەریدەکرد… کاتێک کە گوێبیستی ئەو ژن و پیاوە دەبین، مرۆڤ هەستی بە ئاسودەی و ڕاوەستانێکی تایبەت دەکرد سەبارەت بە کارێک کەشایستەی ڕێزلێنانە. داستانەکە بەمشێوەیە دەستپێدەکات؛ ژمارەیەکی زۆر سەگ وپشیلە لە ماڵەکەیاندا سەرگەرمن و ئەوانیش بەسیمایەکی حەزین و پڕ لەبڕوا بەخۆبونەوە بە گەرویەکی گیراوەوە چیرۆک و داستانەکانی ڕۆژانەیان دەگێڕایەوە، سەبارەت بە دەستپێکردنی ئەم کارەو کۆکردنەوەو بەخێوکردنی سەگ و پشیلەکان. بەجۆرێک لەئێستەدا ئەو خێزانە 27 سەگ و 15 پشیلەیان هەیەو لەماوەی ئەم چەند ساڵەی ڕابردودا زیاتر لە 200 سەگ و سەد پشیلەیان گرتووەتەخۆ، پاش چارەسەرکردنیان بەخشیویانن بەکەسانێک کەئارەزومەندن بۆ بەخێوکردنیان.\nکاتێک کە هاوژینەکەی کاک سیروان دەستی بەگێڕانەوەی چیرۆکەکان کرد، ئاماژەی بەو دووڕیانە کرد کەچۆن گوشارێکی کۆمەڵایەتی زۆریان لەسەر بووەو سەرزەنشتەکانی ڕۆژانە پاڵیان پێوەدەنێن بەئاراستەی دەستهەڵگرتن لەم ئاکارە «گڵاوە» بەردەوامبوونی فشاری کەسانێکی دەوروبەریان بۆ وازهێنان لەم نەریتەی کە لەلایەن بەشێک لە هاوڵاتیانەوە بە گڵاو گوناه وعەیبە تومارکراوە.\nئەوەی لەمبارەوە دەمەوێت قسەیەکی لەسەر بکەم ئەو دووریانەیە لەنێوان بەردەوامبوونی ئەم کارەو ڕێگرییەکانیدا. تۆبڵی ئەم هەموو تانەو تەشەرە بۆچی بێت؟! ئەی ئەو لێبڕان و بەردەوامبون وبێ باکییە چۆنە لەم کۆمەڵگایەدا مللی ڕێدەگرێت. لەکاتێکدا تۆ لە نزیکترین خەڵکانی دەوروبەرت تا نەیارانی فکری و فەرهەنگی کۆکن لەسەر ئەوەی کە بڵێین نا، عەیبە، شورەییە، گڵاوە!\nئەوەی کە لە نێوان دوالیزمی ڕاڤه‌کردنی ئەم حاڵەت یان حاڵەتانەدا، پێویستیان بە تیاڕامان و بەدواچونێکی زیاترە، ناسینی هۆکارەکانی ئەم دوو ئاڕاستەیە، ئاخر بیروڕای زاڵ، سەرگەرمی تەنگ پێهەڵچنینی ئەو نەریتە ژیاندۆست و شارستانیەتەیە کە دەیەوێت لەبەرامبەر بەو نەریتە شەڕئەنگیزو پڕ لە تووندوتیژییەدا سونەتگەلێکی تر بکاتە هێمای پێکەوە ژیانی ئینسان و بوونەوەرەکانی تر، کە ئەویش ئاشتبوونەوەیە لەگەڵ جیهانی ئاژەڵ و سروشت و هەموو بوونەوەرەکانی تردا. بەڵام دیارە ژیاندۆستی لەسەر زەمینێکی ئاسایش و ئارام بەرهەم دێت و شتێکی ئیرادەگەرییانە نییە، شەڕ و نا ئارامی تەنیا جەسەدی ئینسانەکان لەگۆڕ نانێت، تەنیا بیناو باڵەخانەکان وێران ناکات، بەڵکو لەڕاستیدا دنیایەک وێرانکاریی کۆمەڵایەتی و کلتوری گەورە بەدوای خۆیدا دێنێت، بەجۆرێک کە بە تەواوی مانا تەنگ بەهەر جریوەیەکی ئنیسان دۆستانە هەڵدەچنێت. ئاخر تۆ لەکاتی جەنگدا کاتێک دەبینیت خۆشەویسترین کەسانی دەوربەرت لە خوێندا دەگەوزێن، مەحاڵە بیر لە باڵندە و ئاژەڵەکان بکەیتەوە، قانونمەندییەکانی جەنگ قانومەندی وەحشیانەیە، تۆ لە جەنگەڵستانێکدا دەژیت کە هیچ بنەماو پێوانەیەکی ئینسانی تێدانیە. بۆیە کاتیک کە قسەکردن لەسەر ژیان دۆستییە، ئەوا مرۆڤ پێویستی بە دۆخێکی ئاسایش وئاسودەییە کەتیدا بژی. دەنا ژیان دۆستی گەر مەحاڵیش نەبێ ئەوا بەتەواوی مانا دەکەوێتە ژێر کاریگەریی بارودخی گشتی بێ بەهابونی حورمەتی ئینسانیمانەوە! کەواتە با کەمێک بێینەوە سەر جەنگ و کاریگەرییەکانی کە چۆن لەم کۆمەڵگایەدا ملیۆنەها ئینسانی ڕاپێچی گۆڕستانەکانی مەرگ کردووە.\nجەنگ و نائەمنی تەنیا جەستەمان لە گۆڕنانێن! ئەگەر تەنیا ڕووداو و وێرانکارییەکانی دوای شەڕی جیهانی دووەم لەبەرچاوبگرین، گومانی تیدانییە کە قوربانییەکانی کۆمەڵگای ئێمە لەم گوزەرە خوێناوییەدا چەند ملیۆنێک ئینسان تێدەپەڕێنێت! شەڕو پێکادانەکانی ناوخۆی عیراق بە کوردستانیشەوە تا سەردەمانی هەشت ساڵ شەڕی ئێران وعێراق، ئەنفال و کیمیاباران، سەردەمانی هەردوو جەنگی گەورەی یەکەم و دووەمی خلیج، اعدام و تۆپبارانەکان، گەمارۆی ئابوری کە سەدان هەزار منداڵ لەبرسا مردن. هەروەها بەدرێژایی ئەم مێژووە شەڕەکانی ناوخۆی ئەم حزبە قەومی و مەزهەبییانە…! بەمشێوە ئەم مێژووە خوێناوییە درێژەی پێدراوە تا قوناغی لە گۆڕنانی بەعس، ئەویش بەنرخی گیانلەدەستدانی سەدان هەزار ئینسانی تر. با لێرەدا واز لە ئاماری شەڕ و کوشتارەکانی دواتر بهێنین کە زۆرجار بەنزیک لە ملیۆنیک ناودەبریت. نابێت لەبیرمان بچێت یەکێک لە کاریگەرییە مەترسیدارەکانی یەک بەیەکی ئەم شەڕە ماڵوێرانکەرە، بارگاوی بوونی کۆمەڵگایە لە ڕێگەی پیسبوونی ژینگەو بڵاوبوونەوەی نەخۆشی مەترسیدارەکانەوە. هەموو ئەمانە لەکاتێکدایە کە بێدەربەست بوونی ئەم دەسەڵاتە سەبارەت بە ژیان وئاسایش و تەندروستی کۆمەڵگا، گەیشتۆتە لوتکە. فاکتەری دووەم بۆ دوورکەوتنەوە لە دۆخی ژیاندۆستی و ئاشتبوونەوە لەگەڵ گیانلەبەر و ئاژەڵەکان، دەوری ئاین و هەموو ئەو داب ونەریتانەیە کە مەرگ دۆستی و تووندتیژی و قێزهاتنەوە بە دوای خۆیدا دێنێت. کاتێک کە زۆرێک لە ئاژەڵەکان لە ڕوانگەی ئاینەوە پیس و گڵاو و نەفرەت لێکراو وەڕزکەرن؛ ئیتر هەر ڕێژەیەک لە نزیککەوتنەوە لە ئاژەڵ بەرانبەرە بە پەراوێزخستن و فتوادان و ناشیرین کردن و تەحریمکردن. هەموو ئەمانە لەکاتێکدا زۆر مەترسیدار و زیانبارتر دەبن کە دەسەڵات نەک هەر تەنیا لە لوتکەی نابەرپرسیاریدایە، بەڵکو لەڕاستیدا سنوری تراژیدیاکانی ڕۆژانەی فراوانترکردوەتەوەو بەپێچەوانەشەوە بەشێک لەم ئالودەکردنەی ژینگەو دوورکەوتنەوە لە ئاژەڵ لە تونێلی نەخشەو پیلانەکانی ئەوانەوە دەردەچێت. ئەمە جگە لە دەیان پەندو دەربڕین و زاراوەی پڕ لە سوکایەتی کردن کە زۆرجار ئاژەڵەکان، بۆ هێما بەکردەوەیەکی ناپەسەند بەکاری دەهێنرێت؛ لە چەشنی «ئەڵێی کەرە، دەنگی لە دەنگی کەر دەچێت، کەرباب، کوڕی کەر، سەگ باب، وەک سەگ بیتۆپێنە، ئەڵێی حەیوانە، لە حەیوان بوو، سەگ ببینم و ئەو نەبینم، ئەڵێی سەگی گڵاوە…» ئەمانەو دەیان دەربڕینی تر پاشگرن بۆ ناشیرین نیشاندانی ئاژەڵ و دورخستنەوەیان لە ژیانمان. ئالێرەدایە گەر کاتێک کەسێک سەرگەرمی بەخێوکردن و پارێزگاریی کردنە لە هەر ئاژەڵێک ئیتر فشار و سەرزەنشتکردن دەبێتە بەشێک لە ژیانی ڕۆژانەی ئەو کەسە؛ بۆیە دەبینین دەرککردنی هاوژینەکەی کاک سیروان کارێکی دژوار نییە. کەچۆن تا دوریانی وازهێنان لەم نەریتە ژیان دۆستیە دەڕوات، بەڵام ورەو بڕیاری بەرزترە، بۆیە بەردەوام دەبێت.\nماوەتەوە بڵێین هەموو تەقەلاکانی ڕۆژانەی هەر تاکێکمان کارێکی شایستەیە کە دەبێت لەهەوڵی گەشەپێدان و فراوانکردنەوەیاندا بین، بەڵام هەقیقەت ئەوەیە کە ڕیشە داکوتانی ئەم حاڵەتانەو کۆمەڵایەتی کردنەوەی ئەم نەریتانە لە گرەوی بەرپرسیارکردنی دەسەڵات و هەڵپێچانی هەموو ئەو ڕێگرییانەیە کە بەربەست دروست دەکات، لەبەردەم نزیکبوونەوەو ئاسایکردنەوەی ژیانمان لە ئاژەڵ و لە ژینگەیەکی تەندرووستدار و بێ کێشە. لەگرەوی بوونی دەسەڵاتدارییەک دایە کە ئینسان و ئینساندۆستی بە ناوەندو بڕیاردەری سەرەتاو کۆتایی بزانێت. لەگرەوی دوورکەوتنەوە لە جەنگ و تووندتیژی لە ستەم و نابەرانبەری و هەڵاواردن. دوورکەوتنەوە لە کۆی ئەو کلتورو جیهانبینیە کۆنەپەرستانەی کە نزیکبوونەوە لە ئاژەڵ بەخەتاو هەڵەیەکی گەورە دەزانێت، بۆیە لە ئیفلاس بوونی خۆیاندا دەیانەویت بە وشەی گڵاو ئەو نەریتگەلە دیوارەکانی دورکەوتنەوەی مرۆڤ ئاژەڵ هەڵچنن!\nئەم بابەتە لە (رۆژنامەی هاولاتی)دا بلاوکراوەتەوە


کۆبوونه‌وه‌ی ئابوری له که‌نه‌دا به‌ڕێوه‌ده‌چێت\nهۆڵی کۆبوونه‌وه‌که‌ی کۆمه‌ڵه‌ی8 له دێرهوستی ئۆنتاریۆی که‌نه‌دا، شه‌ممه 26 ی شه‌شی 2010\nڕێبه‌رانی گه‌وره وڵاتانی پیشه‌سازی جیهان له که‌نه‌دا کۆبونه‌ته‌وه وه‌ک هه‌وڵێک بۆ دۆزینه‌وه‌ی ڕێگه‌یه‌ک بۆ به‌رده‌وامی دان به بوژاندنه‌وه‌ی ناجێگیری ئابوری که ئاماژه‌کانی دابه‌زین تیایدا ده‌رکه‌وتوه. ئه‌مڕۆ شه‌ممه ئه‌ندامانی وڵاتانی کۆمه‌ڵه‌ی8 کۆبونه‌وه‌یه‌کی تایبه‌تیان کردووه به‌رله‌وه‌ی کۆبونه‌وه‌که‌یان فراوانتر بکه‌ن له‌گه‌ڵ گه‌وره وڵاتانی به‌ره‌و ڕسکان چوودا.\nکۆبونه‌وه‌ی ڕێبه‌رانی کۆمه‌ڵه‌ی8 له موسکۆکای که‌نه‌دا کراوه و دواتریش هه‌ر له‌مڕۆ شه‌ممه‌دا کۆبونه‌وه‌ی وڵاتانی گروپی20 له تۆرۆنتۆ ده‌کرێت.\nکاربه‌ده‌ستانی وڵاته یه‌کگرتوه‌کانی ئه‌مریکا ده‌ڵێن ڕێبه‌رانی وڵاته سه‌ره‌کیه‌کانی پیشه‌سازی له جیهاندا هه‌روادێ و نزیک ده‌بنه‌وه له هاوڕاییه‌ک سه‌باره‌ت به چۆنیه‌تی ڕێگه‌گرتن له‌وه‌ی ئابوری جیهان جارێکی تر ڕوبه‌ڕوی قه‌یرانی نشێوی ببێته‌وه.\nبراک ئۆباما سه‌رۆکی ئه‌مریکا و ئانگێلا مێرکڵ ڕاوێژکاری ئه‌ڵمانیا و نیکۆلاس سارکۆزی سه‌رۆکی فه‌ڕه‌نسا له کۆبونه‌وه‌که‌ی موسکۆکای که‌نه‌دا به‌شدار بوون که ستیفن هارپه‌ر سه‌ره‌ک وه‌زیری که‌نه‌دا میوانداری کردبوو.\nکاربه‌ده‌ستانی ئه‌مریکایی ده‌ڵێن وێڕای ئه‌و جیاوازیانه‌ی که هه‌ن به‌ڵام ووتوێژه‌کان بونه‌ته هۆکار بۆ لێک‌نزیکبوونه‌وه‌ی ڕوانینه‌کان.\nئه‌مڕۆش شه‌ممه وه‌ک چاوه‌ڕوان ده‌کرێت ووتوێژی زیاتر به‌رده‌وام ده‌بێت له‌سه‌ر ئابوری جیهان، کاتێ وڵاتانی ئه‌ندامی کۆمه‌ڵه‌ی هه‌شت و وڵاتانی تری به‌ره‌و ڕسکان چوو له تۆرۆنتۆی که‌نه‌دا کۆده‌بنه‌وه.


نه‌وت گه‌یشته به‌رزترین نرخ كه له ماوه‌ی دوو مانگ و نیوی رابردوو تۆمار كرابێت\n:: AM:09:50:15/01/2022 \nهه‌فته‌یه‌كی تر له بازاڕی بۆرسه كۆتایی هات و نرخی نه‌وت به به‌رزترین نرخ داخرا كه له دوو مانگ و نیوی رابردوو تۆمار كرابێت.\nجگه له رۆژی یه‌كه‌می هه‌فته كه كه‌مێك نرخی نه‌وت دابه‌زی، له سه‌رجه‌م رۆژه‌كانی تری هه‌فته‌ی رابردووی بازاڕی بۆرسه، نرخی نه‌وت هه‌ڵكشانی تۆمار كرد.\nبه‌گوێره‌ی dailyfx نرخی هه‌ر به‌رمیلێك له نه‌وتی برێنت به 86 دۆلار و 34 سه‌نت ده‌فرۆشرێت، به‌راورد به سه‌ره‌تای هه‌فته‌كه زیاتر له پێنج دۆلار به‌رز بووه‌ته‌وه. هاوكات نرخی نه‌وتی تێكساسی ئه‌مه‌ریكاش له 78 دۆلار و 50 سه‌نته‌وه بۆ 84 دۆلار و 39 سه‌نت هه‌ڵكشاوه.\nپێشبینی ئه‌وه له ئارادایه رووسیا هێرش بكاته سه‌ر ئۆكراینا\nنوێترین هۆكاری هه‌ڵكشانی نرخی نه‌وت بۆ ئه‌و هه‌ڕه‌شانه ده‌گه‌ڕێته‌وه كه رووسیا و ئه‌مه‌ریكا له یه‌كتری ده‌كه‌ن، پێشبینی ئه‌وه له ئارادایه رووسیا هێرش بكاته سه‌ر ئۆكراینا و ئه‌مه‌ریكاش هۆشداری به رووسیا داوه هه‌نگاوی له‌م شێوه‌یه نه‌نێت.\nهۆكارێكی تری به‌رزبوونه‌وه‌ی نرخی نه‌وت بۆ كه‌متربوونه‌وه‌ی مه‌ترسییه‌كانی كاریگه‌رییه‌كانی ئۆمیكرۆن له‌لایه‌ك و دابه‌زینی قه‌باره‌ی نه‌وتی كۆگاكراوی ئه‌مه‌ریكا له‌لایه‌كی تر ده‌گه‌ڕێته‌وه. ده‌گوترێ قه‌باره‌ی ئه‌و جۆره نه‌وته له‌م هه‌فته‌یه‌دا زیاتر له یه‌ك ملیۆن به‌رمیل دابه‌زیوه.\nسه‌ره‌تای ساڵی 2020 له ژێر كاریگه‌ری كۆرۆنا نرخی نه‌وت تا خوارووی سفر دۆلاریش دابه‌زی، دواجار وڵاتانی به‌رهه‌مهێنه‌ری نه‌وت ناچار بوون به‌رهه‌مهێنان دابه‌زێنن و ئه‌و سیاسه‌ته‌ش تا ئێسته درێژه‌ی هه‌یه.


2/6/2022 10:23:00 PM 125 جار خوێندراوەتەوە\nبەبێ رەخساندنی زەمینەی ئەنجامدانی گەندەڵی و بڵاوەپێكردنی، هیچ دەسەڵاتێك نیە بتوانێت پرۆسەی ملكەچكردنی تاك و كۆمەڵگا جێبەجێبگات. هیچ كەسێك ناكرێتە كۆیلە و ملكەچی دەسەڵات نابێت، ئەگەر لە گەندەڵی تێوەنەگلێنرێت.\nلەم پرۆسەیەدا سەرۆك و دارودەستەكەی بە بەرنامە كار لە سەر گەندەڵكردنی ژماریەیكی بەرچاو لە كادر و ئەندامانی حزب و حكومەت دەكەن. سەرۆك سەرەتا كار لە سەر گەندەڵكردنی دەوروبەرەكەی دەكات و دواتر بەرەو گەندەڵكردنی بەشێك لە چینی ناوەند، لە كەسایەتیە دیارەكانی ناو كۆمەڵگا لە نوسەر و رۆژنامەنوس و چالاكەوانی مەدەنی تا دەگاتە كەسایەتیە ئاینی و خێڵەكیەكان دەكشێت.\nگەندەڵكردن یەكێك لە ئامرازە سەرەكیەكانی شكاندی شكۆی تاك و بە كۆیلەكردنی بەشێكی زۆر لە توێژە نارازیەكانی كۆمەڵگایە. سەرۆك و دارودەستەكەی لەم پرۆسەیەدا ستراتیجی سەرەكیان دەبێتە شكاندنی شكۆی توێژێكی دیاریكراو، كە لە مێژوودا داینەمۆی هەموو گۆڕانكاری و یاخیبونێكی جەماوەری بوونە. ئەم توێژە، كە بە توێژی ناوەند ناودەبرێت ناوك و جوڵێنەر و هێزی بەرپاكردنی هەموو یاخیبونێكن لە واقعێكی جێگیری نەخوازراو و چەوت دا، بۆیە وەك ستراتیجێك بۆ ئفلیجكردنی هەموو هەوڵ و هەلێكی یاخیبوون و وشیاربونەوەی تاك و كۆمەڵگا دەسەڵاتە تاكرەو و گەندەڵەكان بە بەرنامە كار لە سەر ئیفلیجكردن و شكاندنی شكۆی ئەم توێژە و بێ بایەخكردنی هەموو كارو چالاكیەكانیان دەكەن. گەندەڵكردنی دەسەڵات و كۆمەڵگا بەهێزترین فاكتەری خوڵقاندنی كۆیلەیەكی ملكەچ و رازیە. هاندان و رەخساندنی هەلی گونجاو بۆ ئەنجامدانی گەندەڵی بە ناراستەخۆ بووەتە یەكێك لە چالاكیە سیاسیەكانی دەسەڵاتی تاكرەو و تۆتالیتار، یان ئەوانەی خەون بە دیكتاتۆریەت و تۆتالیتاریەتەوە دەبینن. لەم پرۆسەیەدا رێگاخۆشكردن بۆ ئەنجامدانی گەندەڵی، نەبوونی لێپرسینەوەیە لە گەندەڵكاران و كەسانی تێوە گلاو لە كاری گەندەڵی، بەهێزترین هاندەری بەرپاكردن و بڵاوەپێكردنی گەندەڵیە. لە ئەزمونی فەرمانرەوای كوردیدا زۆر ئەستەمە نمونەیەك یان حاڵەتێكت بەرچاو كەوێت، كە لە سەر گەندەڵی سزا بە سەر گەندەڵكاردا جێبەجێ كرابێت. ئەم فاكتەرە هۆی سەرەكی گۆرینی دۆخی گەندەڵیە لە حاڵەتەوە بۆ دیاردە و تێكەڵكردنی بە تەواوی جومگە و شادەمارەكانی ژیانی سیاسی و كۆمەڵایەتی و ئابوری و كەلتوریە. لەم بارەشدایە، رێگا بۆ ئەوە خۆش دەكرێت ، كە گەندەڵی ببێتە سیستم.\nدەزگا هەواڵگریەكانی سەرۆك بۆ ملكەچپێكردنی كەسانی نارازی هەندێكجار كار لە سەر دروستكردنی تومەت و بوختانكردن و شكاندنی كەسایەتی كەسی بە ئامانجكراو دەكەن. هەندێكجاریش بە گرانكردنی باری ژیانیان و داخستنی هەموو هەلێكی بژێوی، كار لە سەر شكاندنی شكۆی كەسانی نارازی و یاخی دەكەن، بە تایبەتی لە توێژی روناكبیران و نوسەران و هونەرمەندان تا دەگاتە پیاوانی ئاینی و كەسایەتیە كۆمەڵایەتیەكان. كاركردن لە سەر سایكۆلۆجیای تاك و رواندنی ترس و دڵەراوكێ و بیری دوورووی و عەقڵیەتی موئامەرە و تێكدانی پەیوەندی نێوان كادران و فەرمانبەرانی حزبی و حكومی بە تایبەتی و شێواندنی سلوكی تاكەكانی كۆمەڵگا و تێكدانی ئاشتەوای كۆمەڵایەتی لە ئامرازەكانی سەرۆك و دائیرەكەیەتی. لەم پرۆسەیەدا سەرۆك و راوێژكارانی بە مەبەستی خوڵقاندنی ناجێگیری دەرونی وملكەچكردنی تاك و كۆمكەڵگا هەموو كردەوەیەكی بێ مۆراڵی و نا تەندروستیش بە رەواو گونجاوە تۆمار دەكەن، لێرەدایە سیاسەت بە تەواوەتی لە مۆراڵ دادامەڵدرێت و وەك پرسێكی تایبەت و ئەبستكرات هەڵسوكەوتی لە گەڵدا دەكرێت. لەم بازنەیەدا زۆر جار خوڵقاندنی نەیاری وەهمی و دوژمنی دروستكراوە دەبێتە بەشێك لە بەرنامەی كاری سیاسی دەسەڵاتە تاكرەو و دیكتاتۆرەكان.\nخراپترین دەرهاویشتی حەزی سەرۆك بۆ مانەوە لە دەسەڵات، ملكەچكردنیەتی بۆ نەیارانی میللەت و داگیركەران. تەنیا بۆ پاراستنی كورسیەكەی و مانەوەی لە دەسەڵات و فەرمانرەوای، سەرۆك هەندێكجار تەواوی پرسە نیشتمانی و نەتەوەیەكەی میللەتەكەی دەكاتە قوربانی بەرژەوەندیە تایبەتیەكانی خۆی و خانەوادەكەی. چەندین تەنازولی گەورە لە بواری هزر و ئایدیۆلۆجیا، لە پرنسیپ و مۆراڵی سیاسی دەكات، ئابوری وڵاتەكەی بۆ بەرژەوەندی داگیركەران تەفروتونا دەكات، زۆر بە ئاسانی دەبێتە بەشێك لە سیاسەتی پیلانگێری داگیركەران. لە ناوخۆی وڵاتیشدا ئامادەیە لە پێناو مانەوەدا هاوپەیمانی هێز رەجعیەكان و توێژی خێڵەكی وهیز و لایەنە توندرەو بەكرێگیراوانی داگیركەران بكات.


پارێزەرانی عەبدوڵا ئۆجەلان بەرەو ئیمڕاڵی بەڕێکەوتن\n22/5/2019 - 18:42\nپێشتر بڕیاری گۆشەگیری سەر عەبدوڵا ئۆجەلان هه‌لگیراوه\nپارێزەرانی عەبدوڵا ئۆجەلان، رێبەری پارتی کرێکارانی کوردستان (پەکەکە) ئەمڕۆ چوارشەممە بۆ دیداری ناوبراو بەرەو ئیمڕاڵی بەڕێکەوتن.\nبەپێی ئاژانسی "فورات نیوز"، ئەمڕۆ چوارشەممە هەریەکە لە پارێزەران ڕەزان ساریجا و نەورۆز ئویسال بەمەبەستی ئەنجامدانی دیدار لەگەڵ عەبدوڵا ئۆجەلان، رێبەری پارتی کرێکارانی کوردستان (پەکەکە) بەرەو دورگەی ئیمڕاڵی بەرێکەوتن.\n16ی ئەم مانگە، عەبدولحەمید گول، وەزیری دادی تورکیا رایگەیاند، بڕیاری گۆشەگیری سەر عەبدوڵا ئۆجەلان، رێبەری پارتی کرێکارانی کوردستان (پەکەکە) لەگەڵ پارێزەرەکانی هەڵگیرا، ئەوەش دوای ئەوەی حکومەتی تورکیا یاسای چاوپێكەوتنی ئۆجەلان لەگەڵ پارێزەرەكانی گۆڕانكاری تێداكرا.\nوەزیری دادی تورکیا رونیکردەوە، "سەڕەڕای ئەوەی بڕیارەكە هەڵگیراوە، بەڵام سنور و چوارچێوەی چاوپێكەوتنەكان بە شێوەیەكی ورد لە لایەن یاساوە رێكخراوە".\nحکومەتی تورکیا لە 27ی تەموزی ساڵی 2011ەوە رێگەیان بە پارێزەرەکانی ئۆجەلان نەداوە سەردانی دورگەی ئیمراڵی بکەن، تا پێش ئەو بڕیارەی وەزیری دادی توركیاش زیاتر لە 789 جار، داواکاری بینینی ئۆجەلان رەتکراوەتەوە.\n5 leşkerên din yên Tirkiyeyê hatin kuştin


سه رۆك بوش و سه رۆك وه زیری به ریتانیا له نزیك بیلفاسته وه كۆ ده بنه وه - 2003-04-05\nی مانگی چوار ٠٥, ٢٠٠٣\nئاری فلایشه ر ده مراستی كۆشكی سپی ده ڵێت له و كۆبونه وانه دا كه له نزیك بیلفاسته وه ده به سترێت به پله ی یه كه م سه نگی له سه ر مه سه له ی شه ڕه له ئێراقه.\nبه ڕێز فلایشه ر گوتی: "هه ر دوو ڕێبه ر ووتوێژ سه باره ت به بارودۆخی كرده له شكریه كان ده كه ن و هه روه هاش قسه و باس سه باره ت به هه وڵه فریاگوزاریه مرۆڤیه كانیش ده كه ن بێ له مانه ش گفت و گۆش سه باره ت به سه ر له نوێ ئاوادان كردنه وه ی ئێراق و ڕۆڵی نه ته وه یه كگرتوه كانیش ده كه ن."\nده بێت ئاماژه ش به وه بكه ین كه تۆنی بلێری سه رۆك وه زیری به ریتانیا هه وڵی ئه وه ده دات له ئێراقی پاش شه ڕدا، نه ته وه یه كگرتوه كان ڕۆڵێكی چالاكانه ی هه بێت.\nهه ر چی كۆشكی سپی ده ڵێت نه ته وه یه كگرتوه كان ڕۆڵی خۆی ده بێت به ڵام ئه و ڕۆڵه به پله ی یه كه م ڕۆڵێكی مرۆییانه ده بێت.\nسه رۆك بوش و سه رۆك وه زیری به ریتانیا له گه ڵ رێبه رانی سیاسی ئێرله ندای باكوریشدا كۆ ده بنه وه بۆ ووتوێژ كردن سه باره ت به پرۆسه ی ئاشتی به ر له ساڵیادی په یماننامه ی گود فرایده ی ساڵی 1998 كه بووه مایه ی دروست بوونی ده سه ڵاتی هاوبه ش له نیوان كاسۆلیك و پرۆتستانه كاندا.\nبه ڕێز فلایشه ر ده ڵێ هه ر دوو ڕێبه ر گفت و گۆ سه باره ت به نه خشه ی ی ئاشتی ڕۆژهه ڵاتی ناوه ڕاستیش ده كه ن كه كاتێكی دیاریكراو بۆ ده سه ڵاتی هاوبه شی نیوان ئێسرائیلی و فه له ستینیه كان داده نێت كه به مه به ستی دامه زراندنی ده وڵه تی سه ر به خۆی فه له ستینیه كان.


جیاوازیی نێوان پێداچوونەوەکانی «Dark web» - چاوگ\nجیاوازیی نێوان پێداچوونەوەکانی «Dark web»\nوەک پێداچوونەوەی ٢٢:٢٥، ٢٤ی حوزەیرانی ٢٠١٨ (بینینی سەرچاوە)\nوەک پێداچوونەوەی ٠٧:٥٤، ٢٥ی حوزەیرانی ٢٠١٨ (بینینی سەرچاوە)\nھێڵی ٣١: ھێڵی ٣١:\n* چۆن و بۆچی دروست بووە؟\nساڵی ٢٠٠ لە توێژینەوەیەکدا لە زانکۆی کامبریدج، هەوڵ درا، ڕایەڵەیەک پێک بهێنرێت کە پارێزراو بێ لە سیخوڕی و هەواڵدزی و تەنیا کەسانێک بتوانن دەستیان پێ بگا کە مۆڵەتدراو بن. نەخشەی کار بەو شێوەیەبوو کە ئەم جۆرە ڕایەڵەیە بۆ دامودەزگاکانی ئەمەریکا و کاری سەربازی بخرێتە گەڕ. یەکەم وەشانی تاقیکاری لە ساڵی ٢٠٠٢ دا بڵاو بووەوە. دواتر پەیمانگا و بەشەکانی لێکۆڵینەوە لە ئەمەریکا لەسەر برەو پێدانی کاریان کرد. ئەمڕۆکە دوو لەسەر سێی تێچوونی ئەم بەشە تاریکەی وێب لە لایەن ئەمەریکاوە خەرج دەکرێ و بەشێکیشی لە لایەن کەس و دامەزراوەی تایبەتیەوە کە دەیانەوێت لە ڕێگەی ئەم تۆڕەوە زانیاریەکانیان ئاڵوگۆڕ پێ بکەن، بێ ناسینەوە و ناسنامەیەک.\n* کێ چالاکی تیا دەکات؟\nوەک پێداچوونەوەی ٠٧:٥٤، ٢٥ی حوزەیرانی ٢٠١٨\nوەرگیراو لە «https://chawg.org/w/index.php?title=Dark_web&oldid=3303»\nئەم پەڕەیە دواجار لە ٠٧:٥٤ی ٢٥ی حوزەیرانی ٢٠١٨ نوێ کراوەتەوە.


فۆڕمی تۆمارکردنی بابەت | گەریلاکانی هەپەگە لە چەندین بەرەوە چالاکییان دژی هێزەکانی داگیرکەر ئەنجامدا 11-06-2018\nناوەندی ڕاگەیاندنی هێزەکانی پاراستنی گەل - #هەپەگە# ڕاگەیەندراوێکی بڵاوکردەوە و ئاشکرای کرد کە هێزەکانی گەریلا لە هەرێمی برادۆستی سیدەکان هێرشیان کردۆتە سەر یەکەیەکی شاراوەی هێزەکانی تورکیای داگیرکەر. هەپەگە ئاماژەی بۆ ئەوەش کردووە، هێزەکانی گەریلا لە چەولیک دژی 2 بنکەی سەربازیی سوپای تورکیا چالاکییان ئەنجامداوە. هاوکات هەپەگە ڕایگەیاند، سوپای تورکیای داگیرکەر لە دژی قەندیل هێرشێکی بەرفرەوانی ئاسمانی ئەنجامداوە و بەم هێرشە ئاسمانییانە دەیانەوێت خەڵک ناچار بکەن ئه و هەرێمانە چۆڵ بکەن، بەڵام هێرشەکانی داگیرکاری بە ئەنجام ناگەن. دەقی ڕاگەیەندراوی هەپەگە: لە برادۆست هێرشکرایە سەر یەکەیەکی شاراوە لە چوارچێوەی هەڵمەتی شۆڕشگێڕیی شەهید ئاگری و شەهید پیرۆزدا، هێزەکانمان 10ی حوزەیران\_20ی جۆزەردان کاتژمێر 9:30 لە دۆڵی عەلی درێژ-ی هەرێمی برادۆستی سەر بە دەڤەری سیدەکانی باشووری کوردستان، لە دژی یەکەیەکی شاراوەی سوپای تورکیای داگیرکەر چالاکییەکیان ئەنجامدا. لەم چالاکییەدا ژمارەی کوژراو و بریندارەکان ڕوون نەبوویەوە. لە ناوچەی چەرمێی چەولیک 4 سەرباز کوژران و 2ی دیکەش بریندار بوون ڕۆژی 8ی حوزەیران\_18ی جۆزەردان کاتژمێر 16:20 هێزەکانمان لە سەربازگەی فەمێی ناوچەی چەرمێی چەولیک لە دژی گرووپێکی سەربازی چالاکییەکیان ئەنجامدا. لەنزیکەوە لە یەکەکەی دوژمن درا و 4 سەرباز کوژران و 2ی دیکەش بریندار بوون. سوپای تورکیای داگیرکەر لە دوای چالاکییەدا کوژراو و بریندارەکانی خۆی بە کۆپتەری سکۆرسکی و کۆبرا لە هەرێمەکە گواستەوە و ئۆپەراسیۆنێکی دەستپێکرد. ئەم ئۆپەراسیۆنە ڕۆژی 9ی حوزەیران کاتژمێر 14:00 بەبێ ئەنجام پاشەکشەی کرد. بەسەرکەوتوویی لە سەربازگەی ئانیتەپە درا ڕۆژی 9ی حوزەیران\_19ی جۆزەردان کاتژمێر 21:45 هێزەکانمان لە دژی سەربازگەی ئانیتەپەی ناوەندی چەولیک چالاکییەکیان ئەنجامدا. بەسەرکەوتوویی لە سەنگەرەکانی دوژمن درا و ئەوەندەی ڕوون بوویەوە سەربازێک کوژرا. سوپای تورکیای داگیرکەر ڕۆژی 10ی حوزەیران کاتژمێر 5:30 لە هەرێمەکە ئۆپەراسیۆنێکی دەستپێکرد و لە هەمان ڕۆژ و شەودا بەبێ ئەنجامی پاشەکشەی کرد. هێرشی ئاسمانی لە دژی قەندیل ڕۆژی 10ی حوزەیران\_20ی جۆزەردان لەنێوان کاتژمێر 11 و 12، فڕۆکەجەنگییەکانی سوپای تورکیای داگیرکەر هێرشێکی بەرفرەوانی ئاسمانییان لە دژی هەرێمەکانی پاراستنی مەدیا لە قەندیل ئەنجامدا. فڕۆکە جەنگییەکان بۆردومانی گوندی بێتالا، دۆڵی بەدران، سورەدێ و دەرەشێی سەر بە دەڤەری قەڵاتووکان، گردی شێخ ناسری سەر بە دۆڵی باڵەییان، گردی شەهید جیهان، گوندی کۆزینە، گوندی بۆکریسکان، دۆڵی زارگەلی و ناوچەی تەپێ هیوایان کرد. سوپای تورکیای داگیرکەر دەیەوێت به بابەتی داگیرکردنی هەرێمی قەندیل گوندنشینانی هەرێمەکە بترسێنێت و وایان لێ بکات هەرێمەکە چۆڵ بکەن. لە ئەنجامی ئەم هێرشانەدا چەندین ڕەز و باخی گوندنشینان زیانیان پێگەیشتووە. لە لایەکی دیکەوە هێزەکانی داگیرکەر کە لە بەرانبەر گەریلاکان ناتوانن شەڕ بکەن، بە هێرشی ئاسمانی پیشانی خەڵکی دەدەن کە ئەوان ئەنجامیان بەدەستهێناوە و لە چوارچێوەی شەڕی تایبەت و دەروونیدا بە هەواڵی درۆ پڕوپاگەندە دەکەن. داگیرکاریی سەر باشووری کوردستان لە 14ی کانوونی یەکەمی 2017 لە هەرێمی برادۆستی دەڤەری سیدەکان دەستیپێکرد. لەم هەرێمە گەریلاکانمان لە ڕۆژی سەرەتاوە بەرخۆدان دەکەن و گورزی توندیان لە داگیرکەران داوە. ئه و دیمەنانەی کە لە گەریلا تی ڤی بڵاودەکرێنەوە، زیندووترین بەڵگەی بەرخۆدانی گەریلاکانە. لە بەرانبەر بەرخۆدانی گەریلا، داگیرکەران هەرگیز سەرناکەون و تێکدەشکێن. #11-06-2018#


زانکۆی ڕاپەڕین - كەمگیری كراوە (نهێنی) بۆ پڕۆژەی تەندەری پاككردنەوەی بینای بەشەناوخۆیەكانی كەمپەسی ڕانیە و قەڵادزێ\nكەمگیری كراوە (نهێنی) بۆ پڕۆژەی تەندەری پاككردنەوەی بینای بەشەناوخۆیەكانی كەمپەسی ڕانیە و قەڵادزێ\nWritten on 22 تشرینی یەکەم 2019 . سەردانەكان: 845\nسەرۆكایەتی زانكۆی ڕاپەڕین/ بەڕێوەبەرایەتی كاروباری یاسایی/ هۆبەی گرێبەستە گشتیەكان ئاگاداری كۆمپانیای (ناوخۆ، بیانی) دەكاتەوە كە خاوەن مۆڵەتی كاركردنن لەبواری پاكردنەوە كە تەندەری ناوبراوی سەرەوەیان هەیە بۆ جێبەجێكردن، هەر لایەنێك ئارەزووی بەشداریكردنی هەیە دەتوانێ سەردانی سەرۆكایەتی زانكۆمان/بەرێوەبەرایەتی كاروباری یاسایی لەنهۆمی زەمینی بكات بە مەبەستی وەرگرتنی زانیاری لەسەر كاری ناوبراو، و بەمەبەستی وەرگرتنی وێنەیەك لە تەندەر و مەرج و ڕێنماییەكان بەرامبەر بڕی (100.000.000) سەد هەزار دیناری عێراقی كە ناگەڕێتەوە بۆ خاوەنەكەی و كرێی بڵاوكردنەوەی ئەم ئاگاداریەو سەرجەم خەرجیەكانی تری تەندەر دەكەوێتە ئەستۆی براوەی تەندەر.\n1- ماوەی بردنی تەندەر لە ڕۆژی چوار شەممە بەرواری (16-10-2019) دەستپێدەكات تا ڕۆژی چوارشەممە بەرواری (30-10-2019) كۆتایی دەوام .\n2- دوا بەروار بۆ گەڕاندنەوەی تەندەركە بریتی یەلەڕۆژی پێنچ شەممە بەرواری (31-10-2019) كە دەگەڕێنرێتەوە بۆ بەڕێوەبەرایەتی كاروباری یاسایی/ هۆبەی گرێبەستە گشتیەكان، كاتژمێر (9:30) ی سەرلەبەیانی دەبێت، هیچ تەندەرێك دوای ئەو بەروارە وەرناگیرێ و صندوقی تەندەر دادەخرێت، و لە هەمان كاتدا صندوق دەكرێتەوە و ئاشكرا دەكرێت بە ئامادەبوونی نوێنەری بەشداربوان .\n3- ماوەی كاركردنی تەندەرەكان بریتیە لە (90) ڕۆژ كە لە ڕۆژی كردنەوەی تەندەر دەست پێدەكات.\n4- ماوەی جێ بەجێكردنی پڕۆژە لەبەرواری دەستبەكاربوونەوە تاكو (25-9-2020)\n5- مەرجەكانی بەشداریكردن :\nأ- پێوستە بەشداربوو كۆمپانیای تایبەتمەند بێت لەبواری پاكردنەوە.\nب- پێویستە كۆمپانیا سەرمایەكەی لە (50.000.000) پەنجا ملیۆن دینار كەمتر نەبێت.\nت- پێویستە كۆمپانیا پشتگیری ئەستۆ پاكی بەڕێوەبەرایەتی باجی دەرامەتی كۆمپانیاكان بۆ ساڵی(2019) بهێنێت، بەسەرنەچوبێت.\nپ- پێویستە كۆمپانیا ئەستۆپاكی بەڕێوەبەرایەتی باجی دەرامەتی ڕاپەڕین بهێنێت وبەسەر نەچوبێت.\nج- پێویستە كۆمپانیا پشتگیری بەڕێوەبەرایەتی گشتی تۆماركردنی كۆمپانیاكان بۆ ساڵی (2019) بهێنێت، وسەرجەم پەڕاوەكانی كۆمپانیا پەسند (تصدیق) كراوبن لەلایەن بەڕێوەبەرایەتی گشتی تۆماری كۆمپانیاكان وەكو بڕوانامەی دەمەزراندنی كۆمپانیا، گرێبەستی بەڕێوەبەری ڕێگە پێدراو ... هتد.\nح- هێنانی بارمتەی سەرەتایی(چمان العگا‌و) بە شێوەی بەڵێنامە لە بەڕێوەبەرایەتی كاروباری یاسایی تاكو ڕۆژێك بەر لەوادەی كردنەوەی تەندەر.\nخ- زانكۆمان پابەند نیە بە كەمترین نرخ.\nد- هەریەك لەو بەروارانە بەر پشوی فەرمی كەوت، كارەكە بۆ ڕۆژی دوای پشوو دوا دەخرێت.\nژ- بۆ وەرگرتنی زانیاری لەرێگەی سایتی زانكۆوە دەبێت(www.uor.edu.krd) وە بۆ هەر پرسیارێك لە ڕێگەی ئیمەیلی بەڕێوەبەرایەتی كاروباری یاساییەوە دەبێت بەم ناونیشانە (ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی.).


کۆمپانیای Nintendo یاری Mario Kart Tour ـی بە نرخی خۆڕاییەوە بۆ بەکارهێنەرانی iOS و Android بەردەستکرد – کەی ئای تی ئێن\nئای ئۆ ئێس 25, ئه‌یلول 2019\nکۆمپانیای Nintendo یاری Mario Kart Tour ـی بە نرخی خۆڕاییەوە بۆ بەکارهێنەرانی iOS و Android بەردەستکرد\nلە پاش ئەوەی لە ماوەی ڕابردوودا کۆمپانیای Nintendo ڕێکەوتی بەردەستکردنی یاری Mario Kart Tour ـی بۆ سیستەمەکانی iOS و Android ئاشکرا کردبوو، لە کۆتایدا، ئەمڕۆ کۆمپانیاکە یارییەکەی بۆ بەکارهێنەرانی هەردوو سیستەمەکە بەردەستکرد.\nیاری Mario Kart Tour یارییەکی پێشبڕکێ ئامێزانایە، دەتوانرێت کۆنتڕۆڵی ئۆتۆمبێلەکان بە تەنها بردنە ڕاست و چەپی پەنجە ئەنجام بدرێت. شێوازی یارییەکە بە هەمان شێوەی یاری کۆنی Mario Kart ـە بۆ سەکۆیەکانی Nintendo، بەڵام بێگومان لە مۆبایلدا جیاوازترە و خاوەن تام و چێژێکی تایبەت بە خۆیەتی. یارییەکە خاوەن چەند جۆرێکی ئۆتۆمبێل و نەخشەیە، هەروەها خاوەن گرافیکێکی نایابە.\nیاری Mario Kart Tour بە خۆڕایی لە کۆگاکانی ئەپ ستۆر و گووگڵ پلەی بەردەستە، بەڵام کڕینی نێوخۆیی لە یارییەکەدا بوونی هەیە و بەرزترین نرخیش دەگاتە 4.99$. بۆ بەکارهێنان، پێویستت بە هەژمارێکی Nintendo دەبێت، هەروەها یارییەکە سەرهێڵە و هەمیشە پێویستی بە ئینتەرنێتە بۆ کارکردن.\nکرتە لە وێنۆچکەکانی خوارەوە بکە بۆ داگرتنی یارییەکە.\nتاگەکان App Store ئای ئۆ ئێس ئەپ ستۆر ئەندرۆید Google Play Mario Kart Tour Nintendo گووگڵ پلەی یاری


کوڕی گه‌ورە | ئاژانس\nHome گشتی فەرهەنگ کوڕی گه‌ورە\non: تشرینی دووه‌م 19, 2016 In: فەرهەنگNo Comments\nدەیڤید سیداریس، وەرگێڕانی لەفارسییەوە: بەختیار حەمەسوور\nیەکشەممەی جەژنی پاک بوو و من و خوشکەکەم ״ئێمی״لە شیکاگۆ بووین و ״جان״ـی هاوڕێمان بۆ خوانی ئێوارە لە ماڵەوە دەعوەتی کردین. هەوا خۆشبوو و ״جان״ مێز و کورسی لە حەوشە دانابوون تا لەبەر هەتاو دابنیشین. هەموو لە جێی خۆیان دانیشتن و من یارمەتیم خواست چووم بۆ سەرئاو و لەگەڵ چوونەژوورەوەدا ڕووبەڕووی گەورەترین خراپەکاری ژیانم بوومەوە. کلێنکسی لێ نەبوو، تەنیا ئەم شتە پێچخواردووە، درێژ و ئەستوور.\nسیفۆنم ڕاکێشا و شتی ئاماژەبۆکراو کەمێک لەرزی. کەمێک جێگۆڕکێی کرد، بەس ئەوەندە، ئامادە نەبوو بۆ هیچ‌کوێ بڕوات. بۆ چرکەیەک وام بە زەیندا‌هات بچمە دەرەوە و جێی بهێڵم بۆ ئەوەی کەسێکی تر بە خزمەتی بگات، بەڵام درەنگ بووبوو. بە بەڵگەی ئەوەی کاتێک لە جێ هەستام وەک گەمژەکان بە هەموویانم گوت بۆ کوێ دەڕۆم. ״دەبێت بچم بۆ سەرئاو.״هەموو دەیانزانی ئێستا لە کوێم. دەبوو بمگوتبایە بۆ تەلەفۆنکردن دەچم. دەمویست میزێک بکەم و ئاوێک بە دەموچاومدا بکەم، بەڵام تووشم بوو بە تووشی ئەمەوە.\nحەوزی سیفۆن پڕ بووبووەوە و من بەڵێنم بە خۆم دا. بەڵێنم دا ئەگەر گۆڕی ون بکات کارێکی چاکەی چاوەڕواننەکراو ئەنجام بدەم. دووبارە سیفۆنم ڕاکێشا و هەیوولاکە پێچێکی تەمبەڵانەی بە دەوری خۆیدا خوارد. لەژێر لێوەوە گوتم: ״بڕۆ ئیتر، هووش! بووو!״ ڕووم وەرگێڕا و خۆم بۆ ئەنجامدانی کارە خێرەکە ئامادە کرد، بەڵام کاتێک ئاوڕم دایەوە لە جێی خۆی بوو و سەری لەژێر ئاوە پاکەکەوە دەردەهێنا.\nهەر لەم کاتەدا کەسێک لە دەرگای دا و زراوم تۆقی.\nکاتێک منداڵ بووم جارێک دایکم داینیشاندم و بۆی ڕوون کردمەوە کە سکی هەموومان کار دەکات. گوتی: ״هەموو، تەنانەت سەرۆککۆمار و ژنەکەیشی.״ بە هەمان شێوە ناوی چەند درواسێیەکی هێنا و قەشە و زۆرێک لەو هونەرمەندانەی ڕۆژانە لە تەلەفیزیۆندا دەیانبینم. زانیاریی گشتیم لە بارەی ئەم ڕووداوەوە هەبوو، بەڵام ئامادە نەبووم بەرپرسیارێتیی ئەمە بگرمە ئەستۆ.\nڕاستی بیرم لەوە کردەوە پڕی پێدا بکەم و لە پەنجەرەوە فڕێی بدەمە دەرەوە. ڕاستییەکەی وام بە زەیندا‌هات، بەڵام ״جان״لە نهۆمی‌عەرزیدا دەژیا و دە- دوازدە کەس چەند مەترێک لەولاتر لە حەوشە دانیشتبوون. دەیانبینی پەنجەرە دەکرێتەوە و شتێک دەکەوێتە سەر زەوی؛ دڵنیابووم هەموو لە جێی خۆیان هەڵدەستان و لە دەوری کۆ دەبوونەوە تا ببینن چ باسە. پاشان منیش بە دوو دەستی پیسەوە لە بەردەمیان ڕاوەستاوم و دەڵێم هیی من نییە. ئیتر بۆچی خۆم عەزێت بدەم و لە پەنجەرەوە فڕێی بدەمە دەرەوە کاتێک کە هیی من نییە؟ هیچ کەس باوەڕم پێ ناکات جگە لە تاوانباری سەرەکی، هیچ چاوەڕوانیش نەبووم بێتە پێشەوە و ددان بە تاوانەکەیدا بنێت. گیرم خواردبوو.\n״هەر ئێستا دێمە دەرەوە.״\nپەمپی سەرئاوەکەم هەڵگرت و سوودم لە کلکەکەی وەرگرت بۆ پارچەپارچەکردنی، بەردەوام لەبەر خۆمەوە دەمگوت، ئەمە ڕەوا نییە، ئەمە ئیشی من نییە، سیفۆنێکی تر و دیسان نەڕۆیشتە خوارەوە. باوکە دە ئیتر بجووڵی‌هاوڕێ. کاتێک چاوەڕێی پڕبوونی حەوزی سیفۆنەکە بووم وا بیرم کردەوە باشترە سەرم بشۆم. چڵکن نەبوو، بەڵام دەبوو بۆ مانەوەی زۆرم لە سەرئاو بیانوویەکم هەبێت. بیرم کردەوە، زوو بە، کارێک بکە. ئێستا میوانەکان بەو ئەنجامە گەیشتوون، من لەو کەسانەم وا لە میوانی دەڕوانن دەرفەتێک بێت بۆ خۆخاڵیکردنەوە و کتێبخوێندنەوە.\n״وا دێم. دەستم دەشۆم و دێم.״\nسیفۆنێکی ترم ڕاکێشا و هەموو شتێک تەواو بوو. لە شەڕی نەجاتم بوو. دەرگام کردەوە و ״جانێت״ی‌هاوڕێم بینی. گوتی: ״لە کاتی خۆیدا‌هاتیت.״ و من بیرم لەوە کردەوە ئەو کەسەی ئەو شتەی لەوێدا بەجێ هێشتبوو هیچ کێشەی نەبوو، بەڵام بۆ بوو بە کێشەی من؟ بۆ هێندە گرنگ بوو بەلامەوە؟ لەوێدا جێهێڵرابوو تا دەرسێکم دابدات؟ شتێک فێر بووم؟ پەیوەندیی بە جەژنی پاکەوە هەبوو؟ بەو ئاکامە گەیشتم بیر لە هیچ شتێک نەکەمەوە و چوومە حەوشە تا بە دوای گومانلێکراودا بگەڕێم.\nنێچیرڤان بارزانی: هەركاتێك نەمان توانی موچە دابەش بكەین بەهاوڵاتیان دەڵێین\nماریا کلیپ دەکات


هه‌سه‌ن - Radio Sweden Kurdish - رادیۆی سوید Radyoya Swêdê | Sveriges Radio\nبڵاو کرایه‌وه fredag 15 juli 2005 kl 10.46\nنویسه‌و سیامه‌ند هه‌ورامی\nدیا مدیۆ مه‌لێ خه‌ریكه‌نه ئێێرو یاپراخه‌كا كه‌رۆ.\nـ كناچێ هۆشو وێت بۆت نه‌سۆچی ! ئاخر سه‌رپۆشی نایلۆن و ئێێرشا كه‌ی واته‌ن؟ چی یو‌ه مه‌ده‌ی چۆر؟!\nمه‌لێ به چه‌مێ دوكه‌ڵ گه‌سێوه سه‌ره‌ش به‌رز كه‌ردۆۆ و ماچۆ : نا نا مه‌ته‌رسه!\nچه‌مش جه مه‌لێ بڕی و دیا ئاسمانۆۆری ، پۆپه‌و سۆنیۆۆ په‌ڵێو هۆۆری چه‌رمه‌ش كه‌ردۆۆ چه‌م ” نا نا مه‌وارو ، هه‌وا وه‌شا”.\nشه‌ماڵی له‌ره‌ش وسه‌بێ چناره‌كه‌و ته‌ڵانێ وارینێ و ئێدیچ ته‌وه‌نه‌كێش لكنێێ بێ سینه‌شه‌ره و یاگێ وێشه‌نه ئێ و لوێ.\nده‌نگو كاكه‌یش ئاردۆۆ وێشه‌ره،\nـ كۆره ده‌ی بده ته‌وه‌نه‌كێ ! چی وڕ بیه‌نی؟\nـ ها كاكه گیان!\nكۆچێ هه‌ڵای نامێێ بێنێ مڵكه‌ره . هه‌ر ڕوێو هه‌وا وه‌ش بیێێ مه‌ردم ئێ مڵكه‌ره و ده‌س دێ هه‌رمانا دلێ مڵكیۆۆ ، كه‌ڵه‌كێ نیێنێێ و شه‌خه‌ڵ پاك كه‌رێنێێ . ئارۆ ئێد و كاكه‌ش خه‌ریكێ ئه‌وه نیای ئا كه‌ڵه‌كه وڕێێ بێنێ . كاكه‌ش ئۆسا بێ و ئێدیچ وه‌ر ده‌سیش كه‌رێ . نامێش هه‌سه‌ن بێ ، دوانزه ساڵێش بێ و زاڕۆڵه‌و یه‌ره‌مو یانه‌ی بێ .\nكاكه‌ش و مه‌لێ واڵێش چێدی گۆۆره‌ته‌رێ بێنێ .\nشه‌ماڵ بوه‌و یاپراخا گه‌ڵای تازه‌ی پێچنێ دوكه‌ڵۆۆ و دێ ده‌ماخشۆۆری . ته‌وه‌نێوه‌ی ته‌ره‌ش ئامادێ كه‌ردێ بێ و مدرا بێ دیارو كاكه‌یشۆۆ . كاكه‌ش خجڵو ڕێك وسه‌ی ته‌وه‌نێوێ گۆۆرێ بێ . ته‌وه‌نه‌كێ ناباره بێ و په‌یش نه‌مۆمیێ!،\nـ كاكه گیان قۆربانه‌ت بو هۆشو وێت بۆت ، په‌نجێت نه‌كوی!\nـ مه‌لێ دا بزانه یاپراخه‌كێ نه‌سۆچا!\nئه‌داش ماچۆ نا زوا ، مه‌نه‌نشا.\nـ ده‌ی ئاخر ئێمه ئاورامانه .\nخه‌مش بێ هه‌م چێوێو ڕوه بدۆ . تاته‌شا پار مه‌رده بێ ، چا وه‌ختۆۆ ئه‌دێێشا هه‌ر چند جارێو زۆۆق تێكێ دێێ بێنێ . به فره‌و چێوا گنێوه ویرو تاته‌یشا و شیوه‌ن هه‌س كه‌رێ .\nبه‌موچو ده‌سیش سه‌ره‌ش كڵاشتش و ماچۆ: كاكه گیان ده‌ست وه‌ش بۆ، ده‌ی دینم مه‌ر هه‌ر ئۆسا حه‌مه‌ی هه‌رمانه‌ی چیمنێشه كه‌ردێ بۆ ، ده‌سه‌كات شۆره و با بلمێ تیكێو نان بوه‌رمێ .\nـ په‌له مه‌كه‌ره با یاپراخه‌كێ بیاوا په‌نه !\nـ كۆره كاكه ئاخر خه‌مما هه‌م چێوێو ڕوه بدۆ و ئه‌دام پێسه گرد جارێوی كه‌رۆشۆۆ به‌زم و نازۆ\nـ باوه‌ڕم نیا مه‌ته‌رسه !\nڕۆجیار یاوا بێ دوه‌لای ئاسمانی ، شه‌ماڵ كه‌ی به وه‌ره‌شێڵا كه‌رێ ، سه‌یێ وه‌شێ بیێ بێنێ و كه‌ڵه‌كه‌كێ یاوێێ بێ بیبنگا. چه‌نی كاكه‌یش ده‌سشا جه هه‌رمانێ كێشت و ڕوه‌شا نیا ئۆۆ به‌نگاكه‌ی . تا كاكه‌ش ده‌سێش شتێره ئێد ته‌موه‌و كه‌ڵه‌كه‌و لا به‌نگاكه‌یۆۆ دویه‌ر په‌لێ كنیواڵیش كه‌نده و چه‌نی شته‌ی ده‌سه‌كاش ئادێچه‌ش ئاوی كێشته.\nبوه‌و یاپراخا گه‌ڵای تازه‌ی و شویتی ئا ده‌ور و به‌رشه ته‌نا بێ . كۆچێو ئۆۆ لا هارگاكێوه سه‌رو گڵێمێوێوه هه‌ر یۆ گۆشێوۆۆ نیشتێره . ئه‌داشا به فه‌قیانێ گجیه‌كه‌یش نه‌ما گۆشێ قابله‌مه‌كه‌ی و هاڵیش كه‌رده‌ره دلێ سینیێوی و ماچو : دا مه‌لێ گیان ئا كه‌رێ بده !\nمه‌لێ نه‌ما كاسه‌و كه‌ره‌كێ و داش ده‌سو ئه‌دێێشۆۆ . ئه‌داشا به چه‌مچه چوینه‌كه‌ی دوێ چه‌مچێ كه‌رێش نیا سه‌رو یاپراخه‌كاوه . كه‌رێ وه‌رو گه‌رمای به په‌له پی دیم و پۆۆ دیمه‌ره وێش داره . هه‌ر یۆ سه‌رو نانشا نیا سه‌رو زه‌نگۆڵیۆۆ و هه‌ر كام به مه‌زه‌نده ئانده بێ دۆۆرو یاپراخێوێنه نانی وێمانه‌ش بڕیه بێ و گرته‌بێشه‌نه یاپراخێوێ . هه‌ڵای فو كه‌رده‌یه‌نه بێنێ ده‌نگو ئه‌دێێ به‌رز بیۆۆ ” چند حه‌ز به یاپراخا گه‌ڵای تازه‌ی كه‌رێ چه‌مه‌كێم كۆرێ با !”.\nسۆزو ئاوازه‌و ئه‌دێێ چانه‌یه‌نه نه‌بێ زاڕۆڵه چه‌نه‌به‌رش بێێ . هه‌ر كه‌س فریا كۆۆته بێ و یاپراخه‌كێش نیێێ بێ د‌ه‌م گیرش وارده ده‌سۆۆ ، ئانه‌یچه نه‌یاوابێ پۆره ده‌سشۆۆ مه‌نۆۆ . شیوه‌ن گه‌رم بی ، دوه كناچه‌كه‌ی بانگشا هۆر دا ، كاكه‌ش لواوه لا و ئیدیچ كێشتشۆۆ كه‌نار .\nوێره‌گا لابلای دوه‌نه‌ره‌ی كاكه‌ش له‌قه هێزمێو سه‌رو شانه‌یشۆۆ و ئێد و ئه‌داش و مه‌لێ واڵێچش هه‌ر یۆ كۆڵێو كۆڵێشاوه بێ . مه‌لێ ده‌رزێو چۆكڵێ و ئێد كۆڵێو گیواو و ئه‌داشا قابله‌مه یاپراخه‌كه .\nدیا كۆڵه‌كه‌و ئه‌دێێشه‌ره ” تۆ واچی بازو وێره‌گا بوه‌رمێشا ؟ به‌ش هیچ ڕوه نه‌دۆ ، باوه‌ڕ مه‌كه‌رو ، ئه‌دام هه‌ر چێوێو مێزووه !”\nهه‌سه‌رێوه به غار داش لاشانه ، عه‌به‌و ........ سه‌رشۆۆ بێ ، وه‌خت بێ كناچه گۆلانه‌كێ كه‌رۆ چێرۆۆ ، كاكه‌ش توڕه بی.\nـ نا نا كاكه گیان قوربانه‌ت بو ! قه‌ید مه‌كه‌رۆ خۆ هیچ نه‌بی .\nـ ده‌ی ئاخر مه‌بۆ بزانۆ جاده‌ی ئاوه‌دانی یاگێ غار كه‌رده‌ی نیه‌نه ؟!\nـ ده‌ی قێێد مه‌كه‌رۆ تۆ وێت ناره‌حه‌ت مه‌كه‌ره !\nده‌گانه كاكه‌ش نه‌ما تۆره‌كێو ئاڵف و ڕوه‌ش نیا گۆۆڕه‌كه‌ی . ئانده‌ش نه‌شی په‌نه و به په‌له گێڵاوه دما . تێك شیه بێ . ئێدش كێشتۆۆ لا .\nـ مزانی تاڵانی به‌رده‌كه تۆپان !\nـ كۆره نه‌واچی؟!\nـ به‌ری وه‌ڵا .\nئیجاره جۆته‌ی ڕوه‌شا نیا گۆۆڕه‌كه‌ی ، بوه‌و په‌ینێ و ئاڵفی كۆنه‌ی تێكه‌ڵ بیه بێ و ڕۆشنایی تاكه ده‌لاقه‌كه‌ی ته‌نیا ڕۆشنایی گۆۆڕه‌كه‌ی بێ . هه‌ره چه‌رمه دلێڕاسه‌و گۆۆڕه‌كه‌یه‌نه بێ كرچه كێشیا بێ . چه‌نی كاكه‌یش به چه‌مێ ته‌ڕێوه دیێێ هه‌نترینیه‌ره .\nـ كاكه سه‌ده‌قه‌ت بو با جارێو ئه‌دام نه‌زانۆ !\nـ ده‌ی هه‌ر مشیۆ بزانۆ ؟\nـ ئه‌رێ به‌ڵام با جارێو !\nوێره‌گا یانه‌نه گلێرێ بیێ بێنێێ و دۆۆرو سینیه‌كه‌یه‌نه بازنه‌شا به‌سه بێ . كتریه‌و سه‌رو مه‌قه‌ڵیه‌كێچ بێ تاقه‌تیێ كه‌رێ . ماتڵێ بێنێ نان بوه‌را . ده‌نگو شوانه‌ی ئاما ” ماڵ ئاوا، نانو شوانه‌ی ماڵ ئاوا ”\nئه‌داشا به په‌له ماچۆ : دا كناچێ نانێڤه به‌ره ده پا شوانه‌یه !.\nمه‌لێ خێرا نانێوه‌ی ساقه‌ش ته‌سه‌كه‌نه هۆر چنیه و پله‌كانه‌كاره وه‌سه‌ره . ئانده‌ش نه‌شی په‌نه گێڵاوه . ڕه‌نگه‌ش پرێێ بێ ، به ده‌نگێوی گیریاوه ماچۆ : شوانه ، شوانه ماچۆ ” بزه چاره كۆی كۆشتێنه ”\nـ چێش ؟\nـ بزه چاره كۆی كۆشتێنه و نه‌یاوێێنه‌یچ كاردی .\nئه‌دا به ئاوازۆۆ : یانه‌ی بێ ئاد ، ئینه گرد بێ ئادیا.\nهه‌سه‌نیچ كه زاناش ئی جاریچه یاپراخه‌كێ كۆۆتێناوه گێچه‌ڵه ، ڕوه‌ش كه‌رده‌نه ئه‌دێێش و ماچۆ: ئه‌دا هه‌ره چه‌رمه‌یچ تۆپان ! قوربانه‌ت بیه‌نا شیوه‌نو ئادیچی هه‌ر ئیسه كه‌ره و با بڕیۆوه!\nسۆئێد وه‌هارو 2003\nبگه‌ڕێوه لاپه‌ڕه‌ی یه‌که‌م


تورکیا ئەم کارە خراپە بەرامبەر کورد دەکات..؟ ئایا دەکەوێتە گەمەکەی ئەمەریکاوە..؟؟\nبۆ دووەم رۆژە سووپای تورکیا تۆپبارانی کوبانێ دەکات\nهاوپەیمانان چاودێری دۆخەکە دەکەن\nدوو رۆژە تورکیا لەناو سنوری خۆیەوە تۆپبارانی گوندەکانی کوبانێ دەکات، ئەمڕۆش هێزەکانی هاوپەیمانی دژی داعش دەستیان بە چاودێریکردنی دۆخەکە کرد.\nمیدیاکانی سەر بەکوردانی رۆژئاوا ئاماژە بۆ ئەوە دەکەن کە تۆپبارانی سووپای تورکیا بۆ سەر گوندەکانی کوبانێ روو لە فراوانبوونەو، ئەمڕۆ ٣١ ی تشرینی یەکەم تۆپبارانەکە گوندی جارقلی رۆژئاوای کوبانێشی گرتەوە، بەتایبەتی پێگەکانی هێزەکانی سووریای دیموکرات.\nهەر لەو بوارەدا تورکیا هێزەکانی " درع فرات " و " چڵە زەیتونی " ئامادەکردووە بۆ هێڕشکردنە سەر بنکەکانی هێزەکانی سوریای دیموکرات لە مینبەج.\nهەروەها بەپێی ئەو میدیانە ئەمرۆ ٥ ئۆتۆمبیلی سەربازی هاوپەیمانان چوونەتە ناوچەکە و چاودێری دۆخەکە لەسەر سنور دەکەن و سەنگەرەکانی هێزەکانی سوریای دیمکراتیان بەسەرکردۆتەوە، هەروەها بەناو شارەکەشدا گەڕاون.\nدوو رۆژە سووپای تورکیا بۆردومان گوندەکانی کوبانێ دەکات، وەزیری بەرگری ئەو وڵاتەش لەسەر سنور هێزەکانی بەسەردەکاتەوەو دوێنێش رایانگەیاند" لەم رۆژانەدا هێرشدەکەنە سەر شاری مینبەج و دواتر رۆژهەڵاتی فورات.


تەختەکلیله‌كه‌ی مایكڕۆسۆفت زمانی كوردی به‌فه‌رمی بۆ زیادكرا! - Yeane.Org ماڵپەری یانی\nبەناوبانگترین تەختەکلیلی ئەندرۆید زمانی کوردی بۆ زیاد کرا بە فەرمی!\nله كۆتایدا تەختەکلیله‌كه‌ی مایكڕۆسۆفت زمانی كوردی به‌فه‌رمی بۆ زیادكرا! پێشتریش چه‌ندین جار هه‌وڵی زیادكردنی زمانی كوردی درابوو بۆ ئه‌م تەختەکلیله به‌ڵام به‌هۆیی ئه‌وه‌ی توركێكی ڕه‌گه‌زپه‌رستیان له‌ناو بوو ڕێگه‌ی نه‌ده‌دا زمانی كوردی بۆ زیاد بكرێت, سوپاس بۆخوا پۆرتی توركه نه‌فره‌تیه شكاو به‌فه‌رمی زیادكرا لێره‌وه ده‌ست خۆشی له‌و كه‌سانه ده‌كه‌م كه كاریان تێدا كردوه به‌ڕاستی جێگای شانازین هه‌ربژین ده‌سته‌كانیان خۆشبێت\nناوی : Swiftkey Keyboard\n* پشگیری زۆربەی زمانەکان دەکات.\n* خەندەکان (Emoji)ی هەیە.\n* تایبەتمەندی نووسین بە نەخشاندن (Swipe)ی هەیە.\n* توانای گۆڕینی ڕووکاری هەیە (فرە ڕووکارە)\n* توانای هەڵگرین و زەخیرەکردنی نووسنەکانی هەیە.\n* لەگەڵ چەندینی تایبەتمەندی تر….\n( Size: 30.0 MiB ) ( ئه‌م فایله 901 جار داگیراوه )\nچۆنیه‌تی داگرتنی وه‌كو وێنه‌كه بكه‌ن


زێدان پەیوەندییەکی تەلەفۆنی له‌گه‌ڵ مۆرینیۆ ئه‌نجامدا\n2018-10-01 [06:58 AM]\nزێنەدین زێدانی راھێنەری پێشووی یانەی ریاڵ مەدرید پەیوەندییەکی تەلەفۆنی لەگەڵ خۆسێ مۆرینیۆ، راھێنەری مانچستەر یونایتد ئەنجامداوە.\nرۆژنامەی زە سەنی ئینگلیزی بڵاوی کردۆتەوە، زێدان پەیوەندی بە خۆسێ مۆرینیۆی راھێنەری یانەی مانچستەر یونایتدەوە کردووەو پێی راگەیاندووە کە من بە شوێنی ئەوە ناگەرێم و دژی تۆ ھەوڵ نادەم تا پۆستی مەشق و راھێنانی یانەی مانچستەریونایتد وەربگرم.\nرۆژنامەکە دەڵێت، زێدان ویستوویەتی مۆرینیۆ ئارامبکاتەوە و دووپاتیکردووەتەوە و ھیچ رێککەوتنێکی لەگەڵ دەستەی کارگێری یانەکە نەکردووە.\nھەروەھا لە لایێکی ترەوە رۆژنامەی (بی بی سی) بڵاوی کردەوە کە مۆرینیۆ ھەست بەوە دەکات بەرپرسانی یانەی مانچستەر یونایتد پەیوەندیان بە زیدانی فەرەنسی و راھێنەری پێشووی یانەی ریاڵ مەدریدەوە کردووە تا پۆستی مەشق و راھێنانی یانەکە وەربگرێت.\nئەم ھەواڵانە دوای ئەوە بڵاوکراەوە کە زێدان پێش چەند رۆژێک رایگەیاند دەمەوێت بە خێرایی بگەڕێمەوە بۆ کاری راھێنەرایەتی و مەشق وراھێنان بە یانەیەکی گەورە بدەمەوە، ھەروەھا لە لایێکی تر ئەنجامە خراپەکانی مۆرینۆ لەگەڵ یانەکەدا دێت.\nئەم هەواڵە 10795جار خوێندراوەتەوە


سه‌رۆك ماكرۆن پيرۆزبايى له سه‌رۆك نێچیرڤان بارزانی ده‌كات - KRG France\nهه‌واڵ و چالاكییه‌كان ⮜ سه‌رۆك ماكرۆن پيرۆزبايى له سه‌رۆك نێچیرڤان بارزانی ده‌كات\nبڵاو کراوە لە: پێنج شەممە ١٣ حوزه‌یران ٢٠١٩ - ١٦:٥٤\nله نامه‌يه‌كدا بۆ به‌ڕێز نێچیرڤان بارزانی سه‌رۆكی هه‌رێمی كوردستان، به‌ڕێز ئیمانوێل ماكرۆن سه‌رۆكی فه‌ڕه‌نسا پیرۆزبایی له به‌ڕێزیان كرد و هیوای سه‌ركه‌وتنی بۆ خواست له كار و ئه‌ركی نوێیدا، پشتگیریی فه‌ڕه‌نسايشى بۆ به‌ڕێزيان و هه‌رێمی كوردستان دووپات كرده‌وه.\nڕێزدار جەنابی سەرۆك،\nدەمەوێت گەرمترین پیرۆزبایی لە ئێوەی بەڕێز بكەم بە بۆنەی هەڵبژاردنتانه‌وه بە سەرۆكی هەرێمی كوردستانی عێراق و هیوای سەركەوتنی تەواوتان بۆ دەخوازم لە بەجێگەیاندنی ئەم بەرپرسیارییەتییە گەورەیەدا.\nدەستبەكاربوونتان قوناغێكی گرنگە بۆ هەرێمی كوردستان و بۆ هەموو عیراق كە لە سەروبەندی سەقامگیركردن و ئاشتەوایيی كومەڵایەتیدان. دڵنیام ئەزموونی بەڕێزتان لە بەرپرسیاريه‌تییه‌كاندا و هەستی بەڕێزتان بۆ دەوڵەتمەداری، یارمەتیدەر دەبن بۆ بەجێگەیاندنی ئەم ئەركە نوێیەتان كە فەڕەنسا پشتگیریی تەواوی لێ دەكات.\nفەڕەنسا و كوردستانی عێراق لە ڕێگای پەیوەندیی مێژوویييه‌وه به‌یه‌كه‌وه گرێدراون و جەنگی هاوبەشی دژی داعش ئەم پەیوەندییانەی پتەوتر كرد. دەمەوێت بەتایبەتی سوپاسگوزاریی خۆم بە ئێوە ڕابگەیه‌نم بۆ ئەو هەموو قوربانیانەی لەلایەن پێشمەرگەوە بەخشراون، هەروەها بۆ ئەو هەوڵە بێ وێنەیەی دەسەڵاتدارانی هەرێم بۆ پێشوازیكردن لەو ئاوارانەی لە دەستی بەربەرییەتی جیهادییەكان ڕایان كرد. ئێوە ئاگاداری پابه‌نديى ئێمەن سەبارەت بە ئاواتی كورد لە چوارچێوەی عیراقێكی یەكگرتوو، فیدڕال و دیموكراتدا. بە ناوی ئەم پەیوەندییە تایبەتەوە بوو كە فەڕەنسا بەشداری كرد لە هاندانی چارەسەركردنی ئەو قەیرانەی دوای ڕیفراندۆمی سەربەخۆیی دروست بوون. ئەمڕۆ، ئێمە خۆشحاڵین بە قوڵبوونەوەی پەیوەندییەكانی نێوان بەغدا و هەولێر، هەروەها ئەو ڕێككەوتنانەی لە سایەی ئەم دینامیكییتەوە كراون لە بەرژه‌وەندیی ئاسایش و سەقامگیری و گەشەسەندنی هەموو عیراقدا.\nسه‌رۆك ماكرۆن له كۆتاييى نامه‌كه‌يدا بۆ سه‌رۆك نێچيرڤان بارزانى نووسيويه‌تى:\nهیواخوازم بتوانین پەرەی زیاتر بە پەیوەندییەكانی نێوان فەڕەنسا و هەرێمی كوردستان لە هەموو بوارەكاندا بدەین، بەتایبەتیش لەو بوارانەی كە خەڵك لە یەكتری نزیك دەكەنەوە: لە بوارەكانی ئابووری، كولتووری، پەروەردەیی. ئێوە لەم چوارچێوەیەدا ده‌توانن پشت بە دەسەڵاتدارانی فەڕەنسی ببەستن.\nتكا لە ئێوە دەكەم جەنابی سەرۆك كە بڕوا بە ستایشی بێپایانم بكەن.


روانین لە فڕینی تەوارێک، لە ڕۆژهەڵاتەوە بۆ باشوور – Knwe.org\nسەرەکی » ئەدەب و هونەر » روانین لە فڕینی تەوارێک، لە ڕۆژهەڵاتەوە بۆ باشوور\nگفتوگۆی نەرمین عوسمان لەگەڵ خاتوو ناهید حوسێنی\nبە زاراوەیەکی تێکەڵ لەوشەی ڕۆژهەڵات و باشوور، لاپەڕەکانی مێژووی ژیانی بۆ هەڵئەدامەوە، شەپۆلە شینەکانی دەریای بیرەوەری ئەیدا لەبەردە رەقەکانی سەختی ژیان، ئەیویست ڕەشەبای ناخی هاواربکا، بەڵام هێور دەبۆە و دەیکرد بەشنەبای وشەو سەرگوزشتەی ژیانی بەزمانێکی شیرین بۆ دەگێڕامەوە، ئارەزووم بوو هێور نەبێتەوە و بەردەوام بێت، ئەو خاتوونە شیرین گوتارە خاتو ناهیدە میهران حسام الدین بوو (ناهید حوسێنی)لە ١٧/٨/١٩٦٧ لەگوندی دۆزەغەرەی سەربەشاری سەقز چاوی بە دونیا هەڵهاتووە، لەبنەماڵەی شێخ عبدالقادری دۆزەغەرەیە، خزمایەتییان لەگەڵ بنەماڵەی حەفیدەکانی کوردستانی باشوور هەیە، لەونامانەی کە لەم لاپەڕانە بڵاوی دەکەمەوە، شێخ محمودی نەمر بەخاڵە شێخ عبدالقادر ناوی بردووە، بنەماڵەیەکی ئاینین، دایک و باوکی ئەو خاتوونە نزیکن لەبنەماڵەی قازی محەمەدی نەمر، باوکی دادوەر بووە، کەسێکی دیموکرات خواز و کراوە بووە، کاریگەری ڕاستەوخۆی بەسەر هەموویانەوە هەبووە، لەدوورکەوتنەوە لەو نەریتانەی کەدەست و پێی کچان دەبەستنەوە.\nگێڕایەوە وتی: منداڵیم لە گوندەکانی کوردستانەوە دەستی پێکرد دونیایەک بیرەوەریی خۆش لە یاریی و سەربزێویی و ڕەهایی ڕۆحێکی پاکی منداڵانەم لە شاخ و دەرودەشتی کوردستانی ڕۆژهەڵات بۆ ماوەتەوە، هەر لە ماڵەباجێنە لەگەڵ کچانەوە هەتا هەڵگەڕان بە دار و بەرد و شاخدا. هەڵسوکەوتم زیاتر لە کوڕان دەچوو هەتا کچێکی نیان و گوێڕایەڵ، زیاتر لە دە جار دەست و سەرم شکاوە. بەشێک لەو دونیای منداڵییەمبە هۆی خوێندنی باوکمەوە لە تاران تێپەڕاند. لەوێ بە خێزانێکی نۆ کەسی (خۆمان ٤ منداڵ بووین دواتر کوروشی برایشم لەوێ لەدایک بوو و مامم و کوڕی پووریشم لەگەڵ ئێمە دەژیان) و باوکێکی خوێندکارەوە ژیانێکی هەژارانەمان ئەزموون کرد. بەڵام منداڵی کۆمەڵێک هەست و تایبەتمەندیی خۆی هەیە کە ناهێڵێت هێندەی گەورەترەکانی خێزانەکەت کەموکووڕییەکان بەربینگت پێ بگرن. پۆلی یەکی سەرەتاییم لە تاران خوێند و دواتر بە هۆی کۆتایی هاتنی خوێندنی باوکمەوە گەڕاینەوە بۆ کوردستان. سەرەتا لە بانە نیشتەجێ بووین، پۆلی دوو و سێ و چوارم لە بانە خوێند، پۆلی پێنجەمم لە شاری کامیاران خوێند. ئەو ساڵەی خوێندنم هاوکات بوو لەگەڵ سەرەتاکانی هەڵگیرسانی شۆڕشی گەلانی ئێران لە دژی ڕێژیمی «پەهلەوی». باوکم نەقڵی شاری مەریوان کرا و پۆلەکانی یەک و دووی ناوەندییم لە مەریوان خوێند. ئەو دوو ساڵە هاوکات گەرمەی شۆڕشی گەلانی ئێران بوو، باوکم «دادستان»ی (سەردۆزگەر)مەریوان بوو، دەستێکی باڵای هەبوو لە شۆڕشدا، گیراوە سیاسییەکانی مەریوان بە هەوڵ و پێداگریی باوکم ئازاد کران، هەرگیز ئەو ڕۆژەم لەیاد ناچێتەوە، خەڵک ئەڵقەی گوڵیان خستبووە ملی زیندانییەکان و سەدان سەیارە بە هۆڕن لێدان و بەدەم چەپڵەڕێزانی خەڵکەوە بەنێو شاردا دەسووڕانەوە و کارناڤالێک لە شادی و هەستی ئازادی شاری مەریوانی خرۆشاندبوو، دواتر هەموو ئەو حەشیمەتە هاتنە بەردەم بینای مەحکەمە کە ڕێک بەرانبەر ماڵی خۆمان بوو، خەڵکەکە هەموو درووشمیان دەدا «دروود بۆ دادستان» و باوکیشم لە بەرهەیوانەکەی مەحکەمەوە لێدوانی بۆ خەڵکەکە دەدا. مانگرتنی خەڵک لە نێو مەحکەمەدا بە سەرپەرەشتیی باوکم بەڕێوە دەچوو و زۆر بیرەوەریی دیکە لەو چەشنە…. بەڵام هێشتا کەف وکوڵی شۆڕش دانەمرکابوو، دەسەڵاتی نوێ هەر بە پێڕەوکەیی کەوتە وزەی خەڵک و شەپۆلێک لە گرتن و کوشتن لە کوردستان و زۆربەی شار و پارێزگاکانی ئێران دەستی پێکرد. باوکم ئەمری گرتن و لەسێدارەدانی بۆ دەرچوو، سەرۆکی شارەوانیی مەریوان فریای باوکم کەوت و بە ئۆتۆمبیلی شارەوانی بە شەو بنەماڵەکەمانی لە مەریوان دوور خستەوە. پێویستە ئەوەش بگێڕمەوە کە هەر ئەو سەرۆکی شارەوانییە پێشتر کەوتە بەر شەپۆلی تووڕەیی خەڵک و هێندەی نەمابوو بەدەستی خەڵک بکوژرێت، ژنەکەی بە سەروپێی پەتی خۆی گەیاندە ماڵی ئێمە. باوکم خۆی گەیاندە شارەوانیی و ئەو پیاوەی لەگەڵ خۆی هێنایە دەرەوە، خەڵک باوکمیان خۆشدەویست و ڕێزیان لێ دەگرت و هەر بۆیەش وازیان لێ هێنا. واتە ئەویش گیانێک بە باوکم قەرزدار بوو و لە ڕۆژی خۆیدا قەرەبووی کردەوە. ماوەی زیاتر لە ساڵێک لە تاران ژیانێکی نهێنیمان هەبوو. دواتر دۆخەکە هێمنتر بوویەوە و ئەمری گرتنی باوکم هەڵوەشایەوە و گەڕاینەوە بۆ کوردستان. بەڵام هەتا دواساتەکانی ژیانیشی باوکم حاکمێکی خۆشەویست و جێی متمانە نەبوو لای دەسەڵات. ماوەی ساڵێک لە شاری سەقزماینەوە و من پۆلی سێی ناوەندیم لە سەقز خوێند.\nدواتر باوکم نەقڵی شاری سنە کرا و من پۆلەکانی دواناوەندییم لە سنە تێپەڕاند. ئەو ساڵانە بۆ چوونە زانکۆ دەبوو بە فیلتێرە ئەمنیەکاندا تێپەڕیبای، پێیان دەگوت «سنجش». دووجار لە تاقیکردنەوەکانی زانکۆ بەشدارییم کرد، بەڵام سەرەڕای ئەوەی دەرەجەکەم خراپ نەبوو، ناوم نەدەهاتەوە و بە کورتی لە بێژنگی ئەمنیەتی تێنەدەپەڕیم. هەر بۆیەش نەمتوانی بچمە زانکۆ. ئەگەر بمەوێ ڕاستگۆش بم، قوتابییەکی هێند زیرەکیش نەبووم کە خەمی لێ بخۆم و زیاتر سەرم لە شێعر و شاعیری دەخورا هەتا خوێندن.\nهەر لەو تەمەنەشەوە وردە وردە دەستم کرد بە نووسینی یەکەمین ئەزموونە ساکارە شیعرییەکانم.\nهەر لە منداڵییەوە زیاتر ئۆگری کاری هونەری بووم. لە کاتی پشووی هاوینان کە دەگەڕاینەوە بۆ ماڵی باپیرم لە «دۆزەغەرە». منداڵانم لە خۆم کۆ دەکردەوە و کۆڕی شیعریم بۆ دەگرتن و هەموو ئەو شێعرانەی لەبەرم کردبوون، بۆم دەوتنەوە. بووکەڵەم ساز دەکرد و بە چارشێوەکەی دایکم پەردەم دەگێڕا و شانۆیی بووکەڵەکانم بۆ دەگرتن، بە خاکەسوورە و ئاو، گڵم دەگرتەوە و کەرەستەی یاریی و تەنانەت خانوومان ساز دەکرد و….هتد.\nپاش بێهیوا بوونم لە خوێندنی زانکۆ، لە شاری سنە ژیانی هاوبەشییم پێکهێناو بوومە خاوەنی دوو منداڵ. ماوەی نۆ ساڵ وازم لە خولیاکانم هێنا و وەکوو کابانێکی ئاسایی ژیام. ئەو ساڵانە هاوکات بوو لەگەڵ لووتکەی چالاکیی ئەدەبیی ژیلای خوشکم. ژیلا زۆری هەوڵ دەدا بگەڕێمەوە سەر ڕێچکەی ئەدەبی و دواجاریش هەر بەهۆی پێداگریی ژیلاوە بوو کە لە بەهار و هاوینی ساڵی ١٩٩٦ەوە وردە وردە دەستم کردەوە بە نووسینی شیعری کورت و ئەویش خێرا بەڕێی دەکردن بۆ گۆڤارەکان بۆ ئەوەی زیاتر هانم بدات بنووسم. لەوانە وابزانم دوو شێعرم لە گۆڤاری «سرووە» و دوو شیعریشم لە گۆڤاری»گزینگ» لە سوید چاپ بوو. سەرەتای پاییزی هەمان ساڵ، مامۆستا شێرکۆ بێکەس سەفەری کرد بۆ ئێران و چووە تاران، ژیلای شەیدای شیعر و وشەی کوردی بەرەو تاران بەڕێکەوت بۆ ئەوەی کاک شێرکۆ ببینێت، مەخابن لە ڕێگادا ئۆتۆمبیلەکەیان وەرگەڕا و ژیلا و کۆرپە دە مانگانەکەی «ژینا» گیانیان بەخت کرد.\nوەکوو باسم کرد باوکم کۆڵەکەی ماڵمان بوو، پشت و پەنا و هاندەرمان بوو، کەم کەسم پێ شک دێت وەکوو باوکم خوێندەوار و پڕ لە زانست بێت، ڕووناکبیر و دێموکرات بوو. بە مەرگی باوکم لە تەمەنێکی کەمدا(٥٢ ساڵ)، خەسارێکی گەورەمان بەرکەوت، بەلام مەرگی ژیلا و کچەکەی بڕستبڕ بوو، تاقەتپڕووکێن بوو، برینی ساڕێژ نەبووی مەرگی باوکیشمانی هێنایەوە سۆ. من و ژیلا شوومان بە دوو برا کردبوو، ئەوەش ببووە دەردی سەرباری دەردانم.\nلە تاو ژان و ئازاری مەرگی ناوەختی ژیلا (٣٢ ساڵ) پەنام بردە بەر خوێندنەوە و نووسینی کوردی. پەنام دەبردە بەر کۆڕە ئەدەبییەکان و چالاکیی هونەری و ئیتر لەوساوە بە جیدیی و شێلگیر دەستم کرد بە نووسین و بڵاو کردنەوەی نووسینەکانم.\nلە کوردستانی باشوورەوە شاعیران و نووسەران و چالاکانی بوارە جۆراوجۆرەکان نامەیان بۆ دەناردم و دڵیان دەدامەوە و هانیان دەدام ڕێچکەی ژیلا بەرنەدەم. نامەکانی هەموویانم لا ماوە، پڕن لە هەستی جوان و سۆز. بەم شێوەیە و لەو سۆنگەیەوە پەیوەندییم لەگەڵ ئەدیبانی باشووری کوردستان زیاتر و گەرم و گوڕتر بوویەوە. «گۆران»ی کوڕی مامۆستا «ئەژی گۆران»، نەوەی گۆرانی مەزن ڕۆڵێکی گەورەی هەبوو لەو پەیوەندییەدا، نامەی دەهێنا و وەڵامی دەبردەوە و ببووە پردێکی پەیوەندیی زۆر باش.\nساڵی ١٩٩٨ دایکم لەگەڵ کۆمەڵێک دەروێش هات بۆ سلێمانی، بە تۆپزی خۆم خزاندە گرووپەکەیان و بۆ یەکەمجار هاتمە سلێمانی، بینینی ژنان بە پرچی ئازاد و تەنوورەەوە هەستێکی سەیری پێدەبخشیم، پۆلێک کیژۆلەی قوتابییم بینی لە مەکتەب دەهاتنەوە، پرچە ئازادەکانیان خەیاڵیان دەبردمەوە بۆلای سەرپۆش و مەقنەعەی کچانی ڕۆژهەڵات و ڕۆحم ژانی دەکرد.\nلەو سەفەرەمدا بە هاوکاریی کاک شێخ داراحەفید توانییم گەشتێکی باش بە ناوەندە ڕووناکبیریی و ڕۆژنامەنووسییەکانی باشووردا بکەم. کاک شێرکۆ بێکەس و کەژاڵ ئەحمەد و ئەحلام مەنسوور و زۆر هاوڕێی ئازیزی دیکەم بینی. سەفەرێکی پڕ دەسکەوت و ئەزموون بوو بۆ من.\nلە ماوەی نۆ ساڵی پاش مەرگی ژیلا و هاتنە دەرەوەم لە کوردستانی رۆژهەڵات بەرەو باشوور، کۆمەڵێک چالاکیی و ئەزموونی جۆراوجۆرم هەبوو.\n– پاشماوەی شێعرەکانی ژیلا بە کوردی و فارسییەوە و هەروەها چیرۆکەکانیم کۆ کردەوە و بە هاوکاریی کاک فاروق بۆرەکەیی لە تاران چاپمان کرد بە ناوی «قەڵای ڕاز».(١٩٩٨)\n– لە ڕادیۆو تەلەفزیۆنی «کورد» لە سنە هەندێ چالاکییم هەبوو، وەکوو نووسین و بەڕێوەبردنی بەرنامەیەکی ڕادیۆیی بە ناوی «بەیت و باوی کوردەواری». بەرنامەیەکی هەمەڕەنگ بوو لە لێکدانەوەی بەیتە کوردییەکان و ئاوڕدانەوە لە هەندێ داب و نەریتی جوانی کوردەواری کە لە ڕەوتی زەمەندا تۆزی فەرامۆشییان لێ نیشتووە. بەرنامەکەم ئۆگرێکی زۆری هەبوو و خەڵک بە بەردەوامی پەیوەندییان بە ناوەندی ڕادیۆوە دەکرد و دەسخۆشییان لێ دەکردین. بەڵام لە پڕێکدا ئەمری ڕاگرتنی بەرنامەکە هات و چیتر نەمانتوانی بڵاوی بکەینەوە.\n– لە بەشی دۆبلاژی تەلەفزیۆنی «کورد» کە ئەوسا هاوڕێی ئازیزم کاک عەباسی کەمەندی سەرپەرەشتیاریی دەکرد کۆمەڵێکی زۆر فیلممان دۆبلاژ کرد و بەڕاستی کەشێکی هاوڕێیانە و چێژبەخشی هەبوو. سەرەڕای ئەوەی داهاتێکی ئەوتۆی بۆ هیچکاممان نەبوو، بەڵام شێلگیرانە کارمان دەکرد.\n– لە ڕۆژنامەی «ئاسۆ» لە شاری سنە دەستم بە کار کرد و ئەوە یەکەمین ئەزموونی کاری ڕۆژنامەوانیی من بوو. کاک جەلیل ئازادیخا سەرنووسەری ڕۆژنامەکە بوو. لەو ڕۆژنامەیەدا هەندێجار بابەتم لەسەر ژنان دەنووسی و هەندێجاریش بابەتی ئەدەبی و شێعر.\n– لە ڕۆژنامەی «ندای دانشجو» وەکوو دەستەی نووسەران دەستبەکار بووم و لەو ڕۆژنامەشدا گۆشەیەکم هەبوو و هاوکات بابەتی ژنان و ئەدەبییشم دەنووسی.\nپێویستە ئاماژە بەوە بکەم کە لەو سەدەمەدا کە سەردەمی سەرۆککۆماریی «خاتەمی» بوو، بە ڕواڵەت کەشێکی کراوە بۆ کاری رۆژنامەوانیی کوردی ڕەخسابوو کە دواتر دەرکەوت مەبەستێکی دیکەی لەپشتەوەبوو و بەو دۆخە بەڕواڵەت کراوەیە کۆمەڵێک کەسی چالاک دەرکەوتن کە دواتر هەموویان یان دەستبەسەر کران یان پەڕیوەی هەندەران بوون و زۆربەی ئەو ڕۆژنامانەش کە هەوڵی سەربەخۆیی و پاراستنی پرەنسیپەکانی ڕۆژنامەوانییان دەدا داخران.\n– ئەگەر هەڵە نەبم هاوینی ٢٠٠٢ بوو، مامۆستا شەریف حوسێن پەناهی کە بە شاعیری «ملوانکەی شین» بەناوبانگە، ڕێنووسێکی زانستیی کوردیی داڕشت و من و کۆمەڵێک هاوڕێی دیکە یەکەمین قوتابییەکانی بووین. دواتر هەموو ئەوانەی ئەو خولەمان بینیبوو بووینە مامۆستا و لەسەر بنەمای هەمان رێنووس بە شیوەی فەرمی لە زۆربەی قوتابخانە و ناوەند و ئەنجومەنە ئەدەبییەکان وانەی ڕێنووسی کوردیمان وتەوە. یەکەمەکان دەبوونە مامۆستا و ئەو هاوینە نزیکەی ٢٠٠٠کەس لە شاری سنە بەشدارییان لە پۆلەکانی خولەکانی فێربوونی ڕێنووسی کوردیدا کرد کە هەر بەو هۆیەشەوە ئەو هاوینە بە «هاوینی زێڕین» ناوبانگی دەرکرد. من شانازیی ئەوەم هەبوو کە یەکەمین مامۆستای ژن بم لەو هەوڵە نیشتمانییەدا.\nپێویستە ئەوەش ڕوون بکەمەوە کە پێشتر ژیلای خوشکم لە ماڵی خۆی دوو خوڵی فێرکاریی ڕێنووسی کوردیی بۆ ژنان کردەوە و لەو خولانەدا ئەوەی خۆی دەیزانی و لێی شارەزابوو بە ژنانی فێر دەکرد و ئەو هەوڵەی ژیلا بە چەند ساڵێک پێش هاوینی زێڕین بوو.\n– بەهاری ساڵی ٢٠٠١، شانۆنامەیەم نووسی بە ناوی «قربۆقی ناوی ئاوێ». ئەو شانۆنامەیە لە ٣١٦ دێڕ شێعردا بوو کە بۆ منداڵان نووسیبووم. خاتوو کوبرا مەلیکی دەرهێنەریی بۆ کرد و ماوەی ١٠ ڕۆژ لە شاری سنە شانۆکەمان بەڕێوەچوو. خەڵک و بەتایبەت منداڵان پێشوازییەکی زۆریان لە شانۆکەمان کرد و ڕۆژی وا هەبوو ٤ جار شانۆکە دووبارە دەکرایەوە.\n– جگە لەو چالاکییانە لە هەموو ئەو ساڵانەدا بە بەردەوامیی لە کۆڕ و کۆبوونەوە ئەدەبییەکاندا چ لە ڕۆژهەڵات و چ لە باشوور بەشدارییم دەکرد و بە شێعر و چیرۆک چالاکییم دەکرد و لە گۆڤار و ڕۆژنامەکاندا بابەت و شێعرم بڵاو دەکردەوە. لە بڵاوکراوەکانی باشوور پەیوەندییم لەگەڵ گۆڤارەکانی ڕامن، ئایندە، ئێستا و پەیڤدا هەبوو و لە ڕۆژهەڵاتیش تەنیا گۆڤارێک کە بابەتی کوردیی بڵاو دەکردەوە سروە بوو.\nساڵی ٢٠٠٢ بۆ دووهەمینجار هاتمە سلێمانی و لە شەشەمین فستیڤاڵی گەلاوێژدا بەشدارییم کرد. بۆ من و هاوڕێکانم کە قاچاخەڕێمان بڕیبوو بۆ ئەو بەشدارییە، سات بە ساتی ئەو فستیڤاڵە لە خەونێکی خۆش دەچوو کە حەزمان نەدەکرد کۆتایی پێ بێت.\nکۆتاییەکانی هاوینی ٢٠٠٣ کەژاڵ ئەحمەد و سۆران عەبدوڵڵا و مەریوان عەلی و نەشمیل عەلی بەرزنجی بۆ بەشداری کردن لە کۆڕێکی زمانەوانی هاتنە ئێران و من لە تاران چاوم پێیان کەوت. دواتر هاتن بۆ سنە و میوانی من بوون. لەو ماوەدا کۆری شێعریمان بۆ کەژاڵ دەگرت و هەر لە هاتوچۆدا بووین، دواجار بەیانییەک کە بڕیار بوو بۆ گرتنی کۆڕی شیعری بۆ کەژاڵ سەفەری کرماشان بکەین، هەر پێنجمان دەستبەسەر کراین و کەوتینە ژێر گازوبگیر. زۆریان ئازار داین و تۆمەتی سیخوڕی و تێکدانی تەناهیی نیشتمانییان خستە ئەستۆمان. تۆمەتەکان قورس بوون و سزاکەشیەن بە پێی یاساکانی کۆماری ئیسلامی زۆر قورس بوو. دواجار پاش نێوەنگیریی بەڕێز مام جەلال و د. بەرهەم کە لەوکاتەدا سەرۆکی حکومەت بوو، هەر پێنجمان ئازاد کراین. ئەو ڕۆژەی ئازاد کراین هاوکات بوو لەگەڵ دەستبەسەر کرانی سەدام حوسێین.\nهەمان ڕۆژ بە دوو سەربازەوە بەرەو سنوورمان بردن و ئاوەدیومان کردن. من گەڕامەوە و لەو ڕووداوە بەولا کەوتمە ژێر کۆنتڕۆڵ و چاوەدێرییەوە و چیدیکە ژیانی ئاساییم بۆ نەمابووەوە. بەردەوام بانگ دەکرام و لە بیانوویەک دەگەڕان دەستبەسەرم بکەنەوە.\nساڵی ٢٠٠١ لە ڕێی هاوڕێیەکەوە پەیوەندیم بە ڕێکخستنی نهێنیی حیزبی دێموکراتی کوردستانی ئێرانەوە کرد و بە فەرمی بووم بە ئەندامی ڕێکخستنی نهێنیی ئەو حیزبە.\nلە دوایین بانگ کردنەکانم بۆ ئیدارەی ئیتلاعات زیاترین پرسیارەکانیان لەسەر حیزب لێ دەکردم و هەستم دەکرد کەشف بووم بەڵام بەڵگەی پێویستیان نییە بۆ دەستبەسەر کردنم. چەند جارێک بە قاچاخەڕێ و بە نهێنی سەردانی کۆیەم کردبوو. دواجار ئاگادار کرامەوە کە مەلەفێکی پڕوپوختم بۆ ساز کراوە و بە زوویی لە مەترسیی دەستبەسەرکردندام. ئیتر ئاوا بوو کە بڕیارم دا ڕۆژهەڵات بەجێ‌بهێڵم و بێمە باشووری کوردستان.\nبڕیارێکی قورس بوو، منداڵەکانم لە بەر خوێندندا بوون، کچەکەم هێشتا منداڵ بوو و کوڕەکەشم تازە پێدەگەیی. هاوسەرەکەم تاجرێکی زەنگین و ناسراو بوو. لە هەردوو بنەماڵەی باوان و خەزوورانمدا کەسی سیاسییمان نەبوو بەتایبەتی وەکوو ژن. دەبوو پێ لە زۆر شت بنێم. ئەو بەیانییەی بە تەنیا بەڕێکەوتم هەرگیز فەرامۆش ناکەم. ڕۆژێکی مابوو بۆ نەورۆز، ئاوڕم دایەوە منداڵەکانم نووستبوون، هاوسەرەکەم بێدەنگ سەیری دەکردم و نیگەرانییەکی قووڵ لە چاویدا بەدی دەکرا و ماڵەکەم نوقمی بێدەنگییەکی تاڵ بوو. گریانێکی خەست بەربینگی گرتبووم، دوا دیمەنم لە چاومدا هەڵگرت و بەڕێکەوتم. نەورۆزی ٢٠٠٥ بوو کە گەییشتمە سلێمانی.\nپاش دوو مانگ کە ماڵم دانا و جێگیر بووم، لە ڕۆژنامەی چاودێر وەکوو ستافی کارا و بەرپرسی دوو لاپەڕە بە ناوی «لە ڕۆژهەڵاتەوە» دەستم بە کار کرد. لاپەڕەکانم ئاوێنەی هەواڵ و ڕووداوەکانی ڕۆژهەڵاتی کوردستان بوون. زۆری نەخایاند لە تەلەفزیۆنی گەلی کوردستانیش وەکوو بەرپرسی یەکەی دۆبلاژ دەستم بە کار کرد. لە کوردساتیش هاوکاریی بەشی فارسییم دەکرد و لە عەراقییەی دوویش بەرنامەی ئەدەبییم بەڕێوە دەبرد. هەموو ڕۆژێک لە ٨ی بەیانییەوە تا درەنگانی شەو کارم دەکرد. بۆ ئەوەی بتوانم ئەرکەکانم درووست بەڕێوەبەرم. پاش ساڵێک کچەکەم گەییشتە لام و دوو ساڵێکی پێچوو هەتا کوڕەکەم و هاوسەرەکەییشم هاتن بۆ لام.\nلە ٢٠٠٥ەوە هەتا ٢٠٠٨ لە سلێمانی مامەوە. کۆنگرەی ١٤هەمی حیزبی دێموکراتی کوردستانی ئێران لە کۆتایی هاوینی ٢٠٠٨دا گیرا و منیش وەکوو ئەندامی کۆنگرە بەشدارییم تێدا کرد. لە کۆنگرە خۆم کاندید کرد بۆ کۆمیتەی ناوەندیی و ڕێژەیەکی باش دەنگم هێنایەوە و بوومە ئەندامی کۆمیتەی ناوەندی.\nجارێکی دیکەش دەبوو ماڵئاوایی لە منداڵەکان و هاوسەرەکەم و ماڵ و حاڵم بکەم. ئەوجارەشیان گەلێ بۆم قورس بوو، چوونکە هەموویان لەبەر من کەوتبوونە ئەو ژیانەوە و دەبوو جارێکی دیکەش بەجێیان بهێڵم. دیسان بە تەنیا ڕۆشتم و ئەوانم لە سلێمانی هێشتەوە.\nمن لە فێرگەی حیزبەوە و لە پەلەکانی پێشمەرگایەتییەوە نەهاتبووم و ئەو قۆناغانەم نەبڕیبوو، لە دنیای ئەدەبیات و شێعر و چیرۆک و ڕاگەیاندنی ئازاد و ژیانێکی جیاوازەوە چبوومە کۆیە، زۆری خایاند هەتا خۆم رێکخست لەگەڵ ئەو شێوازە ژیان و کار کردنە. حیزبی دێموکرات حیزبێکی بەدیسیپلینە و دەبوو خۆم لەگەڵ دیسیپلینەکان بگونجێنم. دەبوو لەگەڵ سەختییەکانی ژیانی پێشمەرگایەتی ڕابێم. هەموو هەوڵی خۆم دا و ئەوەی پێم دەکرا درێغییم نەدەکرد. ژیانێکی قورس بەڵام چێژبەخش بوو. سات بە ساتیم خۆشدەوێ و شانازیی پێوە دەکەم. گەورەترین و پڕبایەخترین ئەزموونەکانی ژیانم لەو ماوەدا تێپەڕاند.\nلە کۆنگرەی ١٥ی حیزبیشدا خۆم کاندید کردەوە و دووبارە دەنگی پێویستم هێنایەوە و بوومەوە بە ئەندامی کۆمیتەی ناوەندی. لە کۆنگرەی ١٦ دا خۆم لە کاندیداتۆری کشاندەوە و دواتریش هیچ بەرپرسایەتییەکم وەرنەگرت. بڕیارم دابوو بگەڕێمەوە و گەڕامەوە. ئەگەر ڕۆژێک بڕیار بدەم ژیانی خۆم بنووسمەوە، بەدڵنیاییەوە ماوەی ئەو ١٠ ساڵەی کە لەنێوان ئەو سێ کۆنگرەدا وەکوو پێشمەرگەیەک خزمەتم بە خاک و نیشتمانی خۆم کردووە، بە ئاوی زێڕ دەنووسمەوە. گەلێک هاوڕێی ئازیزم لەو ماوەدا شەهید بوون کە یاد و ناویان بۆ هەمیشە لە دڵمدا بە زیندوویی دەمێنێتەوە. هەمیشە گوتوومە هەتا لە نزیکەوە دەستت بە پشکۆی شەهید بوونی ئازیزەکانتا نەچزێ هەست بەو ئازارە قووڵە ناکەیت کە وشەی شەهید بەدوای خۆیدا دەیهێنێت.\nبڕیاڕم دا بگەڕێمەوە و هۆکارەکەی بۆ ئەوە دەگەڕێتەوە کە هەستم دەکرد پاش تێپەڕاندنی ٥٠ ساڵەی تەمەنم پێویستە وەکوو دایک و وەکوو شاعیرێک ئاوڕێک لە ژیان و منداڵەکانم و کاری ئەدەبیی خۆم بدەمەوە. لە ماوەی ئەو دە ساڵەدا کۆمەڵێکی بەرچاو کچان و ژنانی ئازا و لێهاتوو و خوێندەوار پێگەییشتبوون و وەکوو خۆم نیگەرانی بۆشایی ئامادەبوونی ژنان لە ڕیزەکانی سەرکردایەتی و ناوەندەکانی بڕیاردا نەبووم. ئەوەش بەو مانایە نیە کە لەو حیزبە دابڕاوم، ئێستاش هەر ئەندامی حیزبی دێموکراتم و هەست دەکەم لەم قۆناغەشدا دەتوانم وەکوو شاعیرێک خزمەت بە نەتەوەکەم بکەم.\nبەرپرسایەتییەکانم لە حیزبدا ئەمانە بوون؛ سەرەتا بوومە جێگری کۆمیسیۆنی چاپەمەنی و پاش ٨ مانگ بوومە بەرپرسی چاپەمەنی و بۆ ماوەی ٧ ساڵ ئەو بەرپرسایەتییەم لە ئەستۆ بوو.\nدواتر کە هەموو بەشەکانی ڕاگەیاندنی حیزب لێکدران و بوو بە یەک کۆیسیۆن، من پۆستی جێگری کۆمیسیۆنی ڕاگەیاندنم هەبوو بۆ ماوەی یەک ساڵ. دواتر بوومە بەرپرسی ڕێکخستنی ئاشکرای حیزب و هاوکات جێگری کۆمیسیۆنی سیاسی – نیزامییش بووم. بۆ من جێگەی شانازییە کە هەموو ئەو پۆستانەی لە ماوەی ئەو ١٠ ساڵەدا وەرمگرت، یەکەمجار بوو ژنێک لە حیزبدا هەیبێت.\nماوەی نزیک بە ٥ ساڵ لە فێرگەی سەرەتایی حیزب و دەوری کادریی‌دا مامۆستای وانەی «فمێنیزم» بووم.\nئەندامی لێژنەی کۆمەڵایەتی حیزب بووم کە بە مەبەستی لێکۆڵینەوە و پێڕاگەییشتن لە کێشەی کۆمەڵایەتی ئەندامان و بنەماڵەکان دانرابوو.\nوەکوو هاوکارییەکلەگەڵ TISHK TVزنجیرە بەرنامەیەکی داکیۆمێنتارییم ئامادە کرد بە ناوی «چهرە‌ها و اندیشە‌ها» واتە کەسایەتییەکان و هزرەکانیان. لەو بەرنامەدا کەسایەتییە ئەدەبی و سیاسی و چالاکەکانی کوردم بە کۆمەڵگای فارس دەناساند و بەرنامەکەم بە زمانی فارسی ئامادە دەکرد. کە ڕەنگدانەوە و دەنگدانەوەیەکی باشی هەبوو.\nلە ٢٠٠٥ەوە هەتا ئێستا کە نیشتەجێی باشووری کوردستان بووم، جگە لە کار و خەبات لە چالاکییە ئەدەبییەکانیشم تا ڕادەیەک بەردەوام بووم و ئەو بەرهەمانەم هەبووە.\nهەر لەو ماوەدا ٢٥٠ شێعری کلاسیکم بە دەنگی خۆم لە نالی و مەحوی و وەفایی بۆ رادیۆی وەزارەتی ناوخۆ تۆمار کرد.\nلە زۆربەی شار و شارۆچکەکانی باشووری کوردستان کۆڕی شێعریم هەبووە و لە زۆربەی کۆڕ و کۆبوونەوە ئەدەبی و سیاسییەکاندا بەشدار بووم.\nساڵی ٢٠٠٧ بژاردەیەک لە شێعرەکانم لە لایەن خاتوو دڵشا یووسفەوە کرا بە شێوەزاری کورمانجی و لە چوارچێوەی پرۆژەیەکدا بە ناوی «شاه ماران»، بە بۆنەی ٨ی مارسەوە لە لایەن وەشانخانەی «ئاڤێستا»وە لە دیاربەکر کە خاوەنەکەی کاک عەبدوڵڵا کەسکین بوو، چاپ کرا. یەکەمین کتێب هی ژیلای خوشکم بوو و هەشتەمین کتێبیش کتێبەکەی من بوو بە ناوی «شەوێک بە شەیتان رە». دواتر بانگهێشتی تورکیە کراین و لە دیاربەکر و ئیستامبول کۆڕمان کرد و کتێبەکانمان ڕوونوێنی کران.لەو سەفەرەدا من و کەژاڵ ئەحمەد پێکەوە بەشدار بووین و کتێبی ئەویش لەو ٨ کتێبەدا بوو. سێ شاعیری دیکەش لە ڕۆژئاوا و باکوورەوە بەشدار بوون. بە کورتی پرۆژەی شاه ماران بۆ هەر چوار پارچەی کوردستان بوو. ئێستا ئەو پرۆژە زۆر پەرەی سەندووە و کتێبێکی زۆر لەو چوارچێوەدا چاپ و بڵاو کراوەتەوە.\nساڵی ٢٠٠٨ لە چوارچێوەی چالاکییەکانی ١٢هەمین فستیڤاڵی گەلاوێژدا، کتێبێکی منیش چاپ کرا بە ناوی «هێڵکاری لەسەر شەو»، کە وەرگێڕانی دیوانە شێعرێکی خاتوو «گراناز مووسەوی» شاعیری ناسراو و خامە ڕەنگینی فارسە.\nساڵی ٢٠٠١٤ کتێبی «ئورووپاییەک لە وڵاتی کورداندا»م لە نووسینی خاتوو نەسرین قاسملوو، هاوسەری نەمر دوکتور قاسملوو وەرگێڕایە سەر زمانی کوردی و لەسەر ئەرکی حیزبی دێموکرات چاپ کرا. ئەو کتێبە لە لایەن دوکتور خۆسرۆ عەبدوڵڵاهییەوە لە فەڕانسەوییەوە کرابووە فارسی و من کەڵکم لە وەرگێڕانە فارسییەکەی وەرگرت.\nدوایین بەرهەمی چاپ کراویشم کۆی شێعرەکانمە لە دیوانێکدا بە ناوی «باڵندەکانی گیرفانی تاڤگە» کە ساڵی ٢٠١٨ چاپم کرد.\nهەتا ئێستاش ئەندامی کارای سەندیکای ڕۆژنامە نووسانم\nبڕوانامەی «پرێس ناو»ی هۆڵەندام هەیە لە بواری ڕۆژنامەوانی\nهەتا ئێستاش ڕاوێژکاری دەزگای چاپ و پەخشی «موکوریانی»م بۆ چاپی کتێب.\nئەندامی ڕێکخراوی ی (PEN)ی جیهانیم\nدەستەی دامەزرێنەری (PEN)ی ڕۆژهەڵاتم\nبەرپرسی ڕێکخراوی ناحکومیی «شەبەنگی ڕۆژهەڵات»م کە لە بواری ژێموکرسی و مافی مرۆڤدا چالاکی دەکات.\nماوەیەکی کورت بەڕێوەبەری ئۆفیسی ڕێکخراوی «کتاب بلاحدود» بووم بۆ هەموو وڵاتی ئێران لە سلێمانی، بەڵام بەهۆی بوونم بە کادرێکی باڵای سیاسی لە حیزبدا، لەو بەرپرسایەتییە کشامەوە. چوونکە یەکێک لە مەرجەکانی ئەو رێکخراوە سەربەخۆ بوون بوو.\nخاوەنی دەیان خەڵات و ڕێزلێنانی ئەدەبیم. لەوانە؛\nخەڵاتی «سەید برایم» بۆ ئەدەب و هونەر و کەسایەتیی ساڵی ٢٠٠٩ی شاری کۆیە و خەڵاتی «نازم حیکمەت» لە فستیڤاڵی شێعر ئیستامبول لە وڵاتی تورکیە و زۆری دیکە کە ڕەنگە ناوهێنانیان زۆر بخایەنێت وتەنیا دەتوانم بڵێم هەموویانم خۆشدەوێ و هەرکامەیان یادگاری چالاکییەکی خۆمن لە بڕگەیەکی زەمەنیی دیاریکراودا و ڕێزیان هەیە لە لام.


دووان لە كوژراوەكان برانبارگرژییەكانی داقوق... شەش مەدەنی كوژران\nداقوق/2017/ ناوەندی شار فۆتۆ: كەركوك ناو\nلە زنجیرەیەك روداوی ئەمنیدا لە داقوق شەش كەس كوژران و حەوتی تر برینداربون، لە نێویاندا دوو برا كە تەمەنیان 10 سال و 11 ساڵە، ئەوەش بەپێی ئاماری نەخۆشخانەی داقوق.\nكاتژمێر 11:30 خولەكی شەوی رابردوو، دوای بۆردومانكردنی گوندی زه‌ینلعابدین لە نزیك داقوق، زنجیرەیەك روداوی تر، تەقینەوەی بۆمب و روبەڕوبونەوەی چەكداریی رویدا بەهۆیەوە كوژراو و برینداری لێكەتەوە و دۆخی قەزاكە تا بەرەبەیانی ئەمڕۆ یەكشەممە ئاسایی نەبوو.\nپەیامنێری (كەركوك ناو) لە داقوق، جەختیكردەوە كە سەرەتای روداوەكان بە ئاراستەكردنی چوار گولـلە هاوەن بۆ نزیك مەزاری زه‌ینلعابدین دەستیپێكرد، بەهۆیەوە دوو هاوەن لەناو یاریگایەكی تۆپی پێ نزیك مەزارەكە و دوانی تر لە دەرەوەی یاریگاكە كەوتنەوە.\nدوای روداوەكان، هێزە ئەمنییەكان بەرەو شوێنی روداوەكە دەڕۆن و بەهۆیەوە پێكدادان رودەدات، بەڵام رون نییە پێكدادانەكان لەنێوان كام لە هێزەكاندا بووە.\nبەپێی زانیارییەكانی (كەركوك ناو)، هەریەكە لە هێزەكانی پۆلیسی فیدراڵی، حەشدی شەعبی و پۆلیس چونەتە شوێنی روداوەكان لەوكاتەشدا بۆمبێك تەقیوەتەوە و تەقەیەكی زۆر كراوە.\nبەهۆی بۆردومانەكان و تەقەكردن، شەش كەس كوژراون و حەوتی تر برینداربون، لە نێویاندا دوو برا هەن كە یەكێكیان تەمەنی 10 ساڵ و ئەوەی تریان 11 ساڵە، ئەوەش بەپێی سەرچاوەیەك لە نەخۆشخانەی گشتی داقوق بۆ (كەركوك ناو).\nسەرچاوەكە جەختیكردەوە "هەر شەش كوژراوەكە مەدەنین... هەر حەوت بریندارەكەش بۆ نەخۆشخانەكانی كەركوك گوازراونەتەوە و زۆرینەیان بە فیشەك برینداربون".\nهەر شەش كوژراوەكە مەدەنین... هەر حەوت بریندارەكەش بۆ نەخۆشخانەكانی كەركوك گوازراونەتەوە و زۆرینەیان بە فیشەك برینداربون\nشانه‌ی راگه‌یاندنی ئه‌منی-ش لە راگەیەنراوێكیدا بڵاویكرده‌وه "شه‌ش مه‌ده‌نی كوژراون و نۆ كه‌سی تر برینداربون، به‌هۆی بۆردومانی یاریگه‌یه‌كه‌وه له نزیك مه‌زاری زه‌ینلعابدین".\nبه‌پێی به‌یاننامه‌یه‌كی شانه‌ی راگه‌یاندنی ئه‌منی، بۆردومانه‌كه‌ی شه‌وی رابردوو "له‌لایه‌ن داعشه‌وه" ئه‌نجامدراوه به ئاربیچی و چه‌كی مامناوه‌ند، لەگەڵ جەختكردنەوە لەسەر ئەوەی "ئەو سنورەی بۆردومانكراوە لەژێر دەسەڵاتی لیوای 16ی حەشدی شەعبیدایە".\nپۆلیسی فیدراڵی لە 24ی تەمموزی رابردووەوە بۆ یەكەمجارە بگەڕێنەوە بۆ ناو قەزای داقوق، بەهۆی روداوەكەی شەوی رابردووەوە.\nپێشتر بەهۆی كوژرانی ئەفسەرێكی نەهێشتنی تاوانی داقوق بەدەستی پۆلیسی فیدراڵی، ئەو هێزە لەناو شار دورخرانەوە.\nدۆخی قەزای داقوق بەیانی ئەمڕۆ یەكشەممە 25ی ئاب ئاسایی بۆوە و پۆلیسی فیدراڵی جارێكی تر ناو شاریان چۆڵكردەوە.\nهێزە ئەمنییەكان لە لێكۆڵینەوەدان لەسەر روداوەكە و بۆ گەیشتن بە ئەنجامی هۆكاری ئەو روداوانە و روبەڕوبونەوەكان كە زیاتر مەدەنی كرایە ئامانج.


لەناوبەرە بێ ئامانەكەی شارستانێتی مرۆڤایەتی! – پەڕە 27 – Knwe.org\nسەرەکی » وتار » نه‌وزادى موهه‌ندیس » لەناوبەرە بێ ئامانەكەی شارستانێتی مرۆڤایەتی!پەڕە 27\nگەردەلوولەكان و داڕمان و رۆچوونەكانی زەوی\nگەردەلوول: روو دەدات لە ناوچەیەكی پەستان نزم لەگەڵ بوونی رەشەبایەكی لوولپێچی كە بەپێچەوانەی میلی سەعاتەوە دەسوڕێتەوە لە نیوەی باكووری گۆی زەوی و لەگەڵ میلی سەعاتیشدا لە نیوەی باشووری گۆی زەویدا.\nگەردەلوول پێكدێت لە 2 ناوچە. یەکەم: چەق یان چاوگ: كە سەرچاوەی گەردەلوولە و ئارامە. دووەم: دیواری گەردەلوول: كە بریتییە لە هەورێكی چڕ و رەشەبا و بە دەوری چاوگ یان چەقدا دەسوڕێتەوە و جووڵەی رەشەباكەی ستونی و توندە.\nپێوانەی توندی گەردەلوول:\nتوندی گەردەلوول بە پلەی(فۆجیتا) دەپێورێت لەسەر بنەمای خێرایی و كاولكاریی و زیانەكانی:\n1. گەردەلوولی سووك پلەكەی لە نێوان 64-83 پلەی یەكەم\n2. گەردەلوولی مام ناوەنج پلەكەی لە نێوان 84-95 پلەی دووەم\n3. گەردەلوولی بەهێز پلەكەی لە نێوان 96-110 پلەی سێیەم\n4. گەردەلوولی زۆر بەهێز پلەكەی لە نێوان 111-135 پلەی چوارەم.\n5. گەردەلوولی وێرانكەر پلەكەی لە نێوان زیاد لە 135پلەی پێنجەم.\n1. گەردەلوولی كەمەرەیی\n2. گەردەلولی دەرەوەی كەمەرەیی\n3. گەردەلوولی ناوەنجی لە شێوەی كەمەرەیی\n1. زیان لە كشتوكاڵ و جووڵەی خانووە جووڵاوەكان و تێكدانی كەلوپەلی سەربانەكان دەدات كاتێك خێرایی با 118-133كم/سەعاتێک بێت.\n2. دەرهێنانی درەختە سووك و بچووكەكان و درزبردنی درەختە گەورەكان و هەڵگێڕانەوەی ئۆتۆمبێل و هەڵگرتنی چادر و شكاندنی پەنجەرەی ماڵان كاتێك خێرایی با 118-180كم/سەعاتێک بێت.\n3. شكاندنی درەختە گەورەكان و هەڵكێشان و هەڵكەندنی سەربانەكان كاتێك خێرایی با 181-210كم/ سەعاتێک بێت.\n4. وێرانكردنی سەربانی ماڵان و هەڵكەندنی درەخت و پچڕاندنی هێڵەكانی كارەبا و داخستنی رێگاوبانەكان كاتێك خێرایی با 210-250كم/ سەعاتێک بێت.\n5. ئەم جۆرەیان كە خێرایی با 251-330كم/ سەعاتە زۆر توند و كاولكارە.\n6. ئەم جۆرەیان خێرایی با زیاد لە 420 كم/ سەعاتە و هێشتا رووینەداوە لەسەر زەوی.\n1. گەردەلوولی نانسی ساڵی 1961 لە رۆژئاوای زەریای هێمن.\n2. گەردەلوولی بەنگلادیش و هندستان ساڵی 1970 ژمارەی قوربانی 300هەزار كەس.\n3. گەردەلوولی تریسی ساڵی 1974 لە كەناری ئوستوڕالیادا.\n4. گەردەلوولی فۆرست ساڵی 1983 لە باكووری رۆژهەڵاتی زەریای هێمن.\n5. گەردەلوولی گێلبەرت ساڵی 1988 لە مەكسیك.\n6. گەردەلوولی ئاندرۆ ساڵی 1992 لە ئەمریكا زیانەكانی 250 بلیۆن دۆلار.\n7. گەردەلوولی جۆن ساڵی 1994 لە ئوستوڕالیا ژمارەی قوربانی 8 هەزار كەس.\n8. گەردەلوولی میتش ساڵی 1998 لە ئەمریكای ناوەڕاست وێرانكەر بووە.\n9. گەردەلوولی كاترینا و ساندی و ئێرین ساڵی 2011 زیانەكانی زۆر گەورەبوون.\nداڕمانی بەفر و خاك\n– داڕمانی بەفر: بریتییە لە جووڵەی لەناكاوی بڕێك بەفر لەسەر لاپاڵە لارەكانی شاخەكان و رەنگە ببێتە هۆكاری زیانی گەورە ئەگەر لە لووتكەیەكی بەرزەوە بكەوێتە خوارەوە.\nمەترسیدارترین پلەی لاری شاخ كە داڕمانی بەفری تیادا روودەدات بریتییە لە 28 پلە. جا هەر كاتێك توانرا بەفر لەسەر زەوی هەڵبگیرێت و بشگیرێت و لەهەمان كاتیشدا بەسەریدا بخلیسكێتیش ئەوا پێشبینی داڕمانێكی گەورەی لێدەكرێت.\n– داڕمانی خاك: بریتییە لە جووڵەی خاك، وەك كەوتنەخوارەوەی بەرد و داڕمانی لاپاڵەكان و رۆیشتنی خاك و رۆیشتنی پاشماوەی لیتەیی.\nداڕمانی خاك لە ژینگەی جیاوازدا روودەدات كە پلە و گۆشەی لارییان تیژە یان مام ناوەندە و لەناو دۆڵی نێوان شاخەكان، یان تەنیشت كەنارەكاندا روو دەدات، تەنانەت لەژێر ئاویشدا روو دەدات (لێرەدا پێیدەوترێت داڕمانی زەوی دەریایی).\nهۆكارەكانی داڕمانی خاك\nهێزی كێشكردنی زەوی هۆكاری سەرەكیە بۆ داڕمانە زەمینیەكان، بەڵام هۆكاری تریش هەن وەك هۆكارە سروشتییەكان:\n* بارانبارینی بەخوڕ و تێربوونی زەوی لاپاڵەكان بە ئاو یان تواندنەوەی بەفر.\n* بوومەلەرزە و لەرینەوەكانی.\n* یان بڕینی لاری بۆ دروستكردنی رێگاكان.\n* بەرزبوونەوەی ئاستی ئاوی ژێر زەوی، یان بەرزبوونەوەی فشاری بۆشایی (بەهۆی پڕبوونەوەی بۆشاییەكان بە باران).\n* زیادبوونی فشاری هایدرۆستاتیكی لە درزەكاندا.\n* داخورانی رووی لاپاڵەكان بەهۆی ئاوی رووبار یان شەپۆلە زەریاییەكانەوە.\n* كرداری دووبارەبوونەوەی بەستن و خاوبوونەوە یان چوونە ناوەوەی خوێ بۆ ناو ئاوی ژێر زەوی یان توانەوەی كانزاكان.\n* تەقینەوە گڕكانیەكان.\n1. نەمان و بڕین و ئاگر تێبەردانی دارستانەكان و كشتوكاڵ و بیناكان.\n2. لەرینەوە بەهۆی ئامێرەكان و جووڵەی هاتوچۆوە.\n3. تەقینەوە و گەڕان بەدوای كانزاكاندا.\n4. كاری هەڵكەندن.\n5. لابردنی داپۆشەری رووەكی قوڵ لە خاكدا.\n6. چالاكیە كشتوكاڵییەكان (بڕینی درەختەكان).\nجۆرەكانی داڕمانی زەوی\n– رۆیشتن یان لافاوی پاشماوەی لیتەیی: كە لە ئەنجامی تێربوونی گڵەوە دروست دەبێت بە ئاو و شێوە لافاوێكی قوڕی دروست دەكات و دەبێتە هۆی راماڵینی هەرشتێك كە بێتە سەر رێگای وەكو لافاوێكی ئاسایی دەبینرێت، بەڵام جیاوازە.\n– رۆیشتنی جووڵەی زەوی: لە خاكێكدا روو دەدات كە دەنكۆڵەی ووردە و لە لاپاڵەكاندایە و خێراییەكەی جیاوازە و كەمترینی 1ملم/ساڵ تا زۆرترینی 20كم/ سەعاتە. ئەم داڕمانە لەكاتی بارانباریندا روودەدات كاتێك خاك تێر ئاو دەبێت.\n– هەڵخلیسكانی پاشماوەیی: بریتییە لە جووڵەیەكی بێسەرووبەرەیی بەرد و خۆڵ و پاشماوەكان كە تێكەڵ بوون لەگەڵ ئاودا یان بەفر یان هەردووكیان، جا زیاتر ئەو لاپاڵانە تێر ئاو دەبن كە رووەكی چڕیان تیادایە و بەو هۆیەوە تێكەڵەیەك دروست دەبێت لەداری شكاو و رووەك و پاشماوەكان. داڕمانە پاشماوەییەكان جیاوازن لە هەڵخلیسكانە پاشماوەییەكان، چونكە جووڵەكەی خێراترە.\nبەم شێوەیە ئەم دیاردە سروشتیانە لە جیهاندا و لەناوچە جیاوازەكاندا بە بەردەوامی روو دەدەن و دەبنە هۆكاری كاولكاری و لەناوبردنی مرۆڤ و رووەك و ئاژەڵان و تەواوی دامەزراوەكان و هۆكارەكانی خزمەتگوزرایی و ئاوارە و بێسەروشوێن بوونی كەسەكان و زیانگەیاندنیش بە ژینگەی سروشتی گۆی زەوی و گۆڕینی دیمۆگرافی خاك.\nبۆیە گرنگە كە پێش جێبەجێكردنی پڕۆژەكان پلانی پێشوەختە هەبێت بۆ بەرەنگاریی و رێگریی یان خۆپارێزی لەو دیاردانە بەتایبەتی لەو وڵات و ناوچانەی كە نزیك دەریا و زەریاكانن یان رێژەی بارانبارین تیایاندا زۆرە وەك ناوچە كەمەرەییەكانی زەوی.\nخۆشبەختانە لە كوردستاندا گەردەلوولی كەم هەیە، بەڵام رەشەبای بەهێز هەیە و نەگەیشتۆتە ئاستی كاولكاری گەورە، بەهەمان شێوەش داڕمانی بەفر و خاكیش بوونیان هەیە، بەڵام هێشتاش جێگەی مەترسی زۆر گەورە نین.


لە پەراوێزی ڕیکەوتنی پارتی و گۆڕاندا…. – hkkurdistan\nHome 6 ئەرشیفی بابەتەکان 6 لە پەراوێزی ڕیکەوتنی پارتی و گۆڕاندا….\nلە پەراوێزی ڕیکەوتنی پارتی و گۆڕاندا….\n….لە هەڤدەی شوباتەوە بۆ ١٧ شوبات!….\nلە یەکەمین چەخماغەدانی تورەیی جەماوەریدا بە دژی دەسەڵاتی مافیایی و تاڵانچی بزوتنەوەی کوردایەتی، بزوتنەوەی گۆڕان رێپێوان و خۆپیشاندانی جەماوەری ١٧ شوباتی ساڵی ٢٠١١ بە گێرەشێوێن و ئاژاوەچی وێناکرد و ڕایگەیاند کە ئامادەن لە بەرامبەر توەریی جەماوەریدا هاوکاری دەزگا ئەمنیەکان بکەن. پاشان کاتێک بینیان کە ئەم بزوتنەوەیە بەردەوامی دەبێت، هەوڵەکانیان خستە گەر تا جڵەوی نارەزایەتییە جەماوەرییەکە بگرنە دەست و بە کردەوەش توانیان، پیگەو رۆڵی سەرەکی خۆیانی تیا زاڵ بکەن…\nرۆڵی بزوتنەوەی گۆڕان، و زاڵکردنی هەیمەنەی خۆیان بەسەر ئەو خۆپیشاندان و نارەزایەتیانەی دوای ١٧ شوباتدا، لە بنەرەتدا…، پەیوەندی بە پشتیوانی حزبی گۆڕان لە شۆڕشی وڵاتانی باکوری ئەفریقیا، پەیوەندی بە پشتیوانی بزوتنەوەی گۆڕان لە گۆڕینی سیستەمی سیاسی، یان بۆ پشتیوانی لە خواستە ڕەوکانی خەڵکی ستەم لێچووی کوردستان نەبوو. حزبی گۆڕان بۆ رزگارکردنی دەسەڵاتی بزوتنەوەی کوردایەتی و ئەزموونە پوچەکەی لە تورەیی نارەزایەتی جەماوەری، کە نەیتوانی بە ئاژاوەگێر لە قەڵەمدانی جڵەوی بکات، بە بەشداری و خستنەگەری هێز توانایەکانیان و تۆپخانەی راگەیاندنەکەی ڕیگای زاڵکردنی هەژموونی خۆی بەسەر بزوتنەوەی ١٧شوباتدا، زامن کرد. ئەم زامنکردنی ڕۆڵە سەرەکییە بۆ گوێزانەوەی تورەیی شەقام بوو، بۆ ناو هۆڵی پەرلەمان و بە دەستەوەگرتنی تورەیی جەماوەربوو بۆ هەڵزنین و دەستراگەیشتن بە کێکی شیرینی دەسەڵات و زامنکردنی ژیانی کۆشک نشینی و فیرعەونی بۆ سەرانی دەم گەرم و ئەندام پەرلەمانە تەسەلە موچە ٨ ملیۆنیەکانیان.\nلەیەکەمین رۆژی پێگرتنی بزوتنەوەی گۆڕانەوە، ئەرکی گۆران ڕیگەگرتن بوو لە گۆرانکاری کە خەڵکی کوردستان بەدوای لەدەسەڵات کەوتنی رژیمی بەعسەوە، بۆی هاتبوونە سەر شەقامەکان. گۆران وەکو حزب بە دژی گۆڕانکاری کۆمەڵایەتیدا پێی گرت و هاتە گۆرەپانەکە.\nهاتنە مەیدانی بزوتنەوەی گۆڕان، بێ ئەوەی هیچ جیاوازییەکی سەرەکی لەگەڵ حزبە تەقلیدییەکانی بزوتنەوەی کوردایەتی هەبێت، لە یەکەمین رۆژەوە ناسنامەی بزوتنەوەی گۆرانی خستە روو. دیارە بزوتنەوەی گۆڕان زۆر هەوڵیدا لەلایەکەوە لەرێگای کۆمەڵیک نووسەرو رۆشنبیر!! و لەلایەکی تریشەوە بە گۆڕینی ناوە رێکخراوەییەکان، بۆ مەکۆ و رایەڵەو بازانە و باژێڕوان، خانە و… واپیشان بدات کە مۆدیلێکی تری حزبە، جیاواز لە حزبەکانی ترە، خاوەنی ئەجندای نوێیە… بەڵام هیچ کام لەوانە نەیتوانی ئەو راستیە پەرەپۆش بکات، کە گۆران لە هەمان قوماش و مەعدەنی کارخانەی حزبسازی بزوتنەوەی کوردایەتییەو هەڵگری هیچ جیاوازییەکی بناغەیی و بەرجەستە، لەگەڵ حزبە تەقلیدیەکانی وەکو پارتی و یەکێتی نییە. گۆران نە لەپرسی پەیوەندی هەرێم بە ناوەندو بەغداوە، نە لەپرسی چارەسەری کیشەی کورد و ئاینندەی کوردستان، نە لە پرسی چۆنیەتی بەڕیوەبردنی و ئیدارەی ناوخۆی هەرێم و پەیوەندی حزبەکان لەگەڵ یەکتری و نە لە پرسی مافە فەردی و مەدەنییەکاندا، هیچ جیاوازییەکی لەگەڵ خەت و دیدو نەخشەکانی پارتی و یەکیتی نەبوو.\nلەم رۆژانەدا بەدیاریکراوی لە ١٧ شوباتی ئەمساڵدا کە ڕیکەوتنی پارتی و گۆران، ئیمزاکرا… کاردانەوەیەکی زۆری لە ڕیزەکانی بزوتنەوەی گۆڕان و ژمارەیەکی زۆر لە نووسەرو ڕۆشنبیرانی لایەنگر لەو حزبە بەدوای خۆیدا هێنا. ڕیکەوتنیان لەگەڵ پارتی وەکو روداوێکی نەخوازراو، ناچاوەڕوانکراو، لادان لە ڕیبازی نەوشیروان مستەفا، لەقەڵەمدا.\nزوربەی هەرە زۆری کاردانەوەکان، بەیانی راستگۆیی ناکەن و لە راستیدا هەوڵی چەواشەکارانەن، بۆ شێوانی راستیەکان و راستیە ئەزمونکراوەکانیش. لەسەردەمی خودی رێکخەری گشتی پێشوودا، ڕیکەوتنی چوارساڵە” چوارساڵی ئارام” لەگەڵ پارتی واژۆ کراوە، کۆبوونەوەی دووقۆڵی و ژوری تاریک و شاراوە ئەنجامدراوە. لایەنگران و ئەندام و دۆستانی گۆڕانیش، کێشەکیان لەگەڵی نەبووەو بۆیان جێگای شانازی بووە. ئەوەی ئێستا ڕیکەوتنی گۆران و پارتی کاردانەوەی لێدەکەوێتەوە، پەیوەندی بە ڕێکەوتنی گۆڕان و پارتییەوە نییە، بەڵکو راستەوخۆ پەیوەندی بە دابەزینی رۆژ بەرۆژی کێرڤی بزوتنەوەی گۆڕانەوە هەیە، ریشەی لە ئاشکرابوونی پەیامەکانی گۆڕاندایە، کە لەیەکەمین رۆژەوە هەڵگری بووە. تا ئەو جێگایەش بە نووسەر و رۆشبیر و راوێژکارەکان و ئەندازیارانی هێڵی گۆران دەگەڕێتەوە… کارادنەوە و نیگەرانیان لە ریکەوتنی پارتی و گۆڕان، رووپۆشێکە بۆ شاردنەوەی شکستی پرۆژەیەک کە وەکو خەون و ئایندەی خۆشبەختی دەرخواردی کۆمەڵگەیان دەدا. ئەو بەڕێزانە شەهامەتی دان نان بە شکستی خۆیانیاندا نییە، زاتی رەخنە گرتن لە خۆیان و پرۆژە شکست خواردووەکەیان نییە.\nچ گۆڕان و هەر حزبێکی تری بۆرژوازی کورد، ئاساییترین کار ئەوەیە لەگەڵ یەکتری کۆببنەوە، دانوستاندن بکەن، لەسەر پرۆژەی هاوبەش رێک بکەون، بەیەکەوە حکومەت!! سازی بکەن…تاد. وە ناکرێت حزبی سیاسی هەر لە ئۆپۆزیسێۆندا، بێت. حزبێک هەر لە ئۆپۆزیسیۆندا بێت، حزبی دۆراوە، حزبی دەسەڵات سزە.\nبزوتنەوەی گۆڕان لەو رۆژەوەی دروست بووە، هەڵگری پەیامێکی رۆشن بووە و لەسەر ئەو هێڵەش ماوەتەوە، پەیامی رزگارکردنی دەسەڵات، پەیامی زیندوراگرتنی ئەزموونی شکستخواردوو هەرێم، پەیامی بەشداری لەدەسەڵات و بەشداربوو لەسامان وداهاتی هەرێم. پەیامی ڕیگەگرتن لە گۆڕانکاری ریشەیی لە سیستەمی حکورانی هەرێمدا… ئەمانە پەیامی رۆشن و ئاشکرای گۆڕان بووە.\nلە ١٧ شوباتی ٢٠١١دا، کە بزوتنەوەی گۆڕان لە زمانی ریكخەری کۆچکردویانەوە، خۆپیشاندان و نارەزایەتی و تورەیی خەڵکیان بەدژی دەسەڵات، بە ئاژەوەگێر و لەقەڵەمدا و رایانگەیاند ئامادەی هاوکاری دەزگا ئەمنیەکانن، تا دەگات بە رێکەوتنی ١٧ شوباتی ٢٠١٩ لەگەڵ پارتی حزبی دایک!! یاندا، بۆ دروستکردنی حکومەت و دابەشکاری پۆستەکان، بۆ پاراستنی دەسەڵاتی بزوتنەوەی کوردایەتی و بۆ هەڵزنین بووە بەمەبەستی گەیشتن بەدەسەڵات و بەشداری کردن لەو حکومرانیەدا، کە دزی و تاڵانی، سەرکوت و بێمافی، نۆکەرپیشەیی… بۆتە ناسنامەی.\nحزبی گۆڕان، چ لە باری ئەجندای سیاسی و چ لە پەیامێکدا کە بوویەتی، نە خیانەتێکی کردوەو نە لە ڕیبازی ریکخەری پیشوو لایداوە… ئەوەی گۆڕاوەو ئاڵوگۆری بەسەدا هاتووە، ئەجندای سیاسی و پەیامی گۆران، تا هاتووە رۆشن تر دەرکەوتووە، کە هەمان پەیام و ئەجندای حزبەکانی تری بزوتنەوەی کوردایەتییە… ئەمەش وای کردووە رۆژ بەرۆژ پاشەکشە بکات و بەشیکی زۆر لە کادر و هەڵسوڕاوەکانی وازبهێنن، یان رووبکەنەوە ماڵە باوانیان و جەماوەرەکەشیان لێی بتۆرێ.\nبزوتنەوەی گۆڕان شانسێکی بۆ هەستانەوە و پێشرەوی نییە. شانسی مانەوەی گۆڕان، بەو قەبارەی ئێستایەوە یان کەمتر، بەندە بەکەڵک وەرگرتن لە ململانێی نەپساوەی نێوان پارتی و یەکێتی نیشتیمانییەوە.\nبۆ پارتی و یەکیێتیش، گۆران بۆتە ئەمری واقعێکی ناچاری کە دەبێ مایەی لەسەر دابنین، بۆ کایەکی سیاسی نوێ، بۆ راگرتنی باڵانس و بەکاربردنی وەکو کارتی گوشار و هەرەشە لەیەکتری. بۆ یەکێتی نزیک بوونەوە لە بزوتنەوەی گۆڕان، یان ڕیکەوتن و سازان لەگەڵ یەکتری بۆ ئەوەیە بەر هەژموونی پارتی بگرن و ئەم زۆنە بە موڵکی سەوزی یەکێتی بمێنێتەوە. بۆ پارتیش نزیک بوونەوە لەگەڵ بزوتنەوەی گۆران و ڕیکەوتن و سازان لەگەڵی، بەدەستەوە گرتنی بزوتنەوەی گۆرانە وەکو کارتێکی هەرەشە دژ بە خاوەندارێتی زۆنی سەوز و نائارام راگرتنی سیاسی ئەو زۆنە، لە ململانی سیاسی ئەو زۆنەدا.\nنیگەرانی یەکێتش لە ڕیکەوتنی گۆران لەگەڵ پارتی، تەنها ئەوەیە کە دەزانن پارتی دەیەوێ حەلقەی خاوەندارێتی زۆنی سەوز، لە ڕیگای بزوتنەوەی گۆڕانەوە بشکێنێت و پرسی هەرەشەی دووئیدارەیی!! لەلایەن یەکتییەوە، کەم رەنگ بکاتەوە. لە بەرامبەریشدا یەکیتی دەیەوێت گۆڕان لە زۆنی سەوزدا هاوکارو هاو خەتی بێت، تا وەکو هەرەشەیەک لەبەرامبەر بە حکومەتێکی سەراسەریدا، بەکاری بهینێت. دیارە بزوتنەوەی گۆرانیش، لە تەماحی هەردوو لایان بە ئاگایەو دەیەوێت، لەو ململانێیەدا، دەستکەوتەکانی خۆی، بچنێتەوە.\nئەم واقعیەتەش، کە بزوتنەوەی گۆڕان هیشتا کاریگەری لەسەر شەقام و رای گشتی هەیە، هیشتا توانای جوڵاندنی شەقام و سەریەشە دروستکردنی بۆ دەسەڵات بەگشتی و لەزۆنی سەوز بەتایبەتی، هەیە… راستیەکی حاشا هەڵنەگرە.\nڕیکەوتنی بزوتنەوەی گۆران و پارتی، نە رووداوێکی غەریبە و نەیەکەم جاریشە… هەروەکو چۆن بەشدارییشی لە حکومەتدا تازە نییە. وە هیچ ئاڵوگۆرێکیش لە سیاسەت و ئەجندای بزوتنەوەی گۆراندا پێک نەهاتووە، بزوتنەوەی گۆران، هەمان بزوتنەوەی گۆرانە، کە یەکەم رۆژ بۆی پێکهاتووەو لە ١٧ شوباتی ٢٠١١دا، خەڵک بە ئاژاوەچی لەقەڵەم دەدەت و پاشان بەسەر لاشەو قوربانیانی ١٧ شوبات و خۆپیشاندانەکای دواتردا، دەچیتە ناو دەسەڵات و بەڵینی “٤ ساڵ ئارام” دەدات و لەبەرامبەر کارەساتی شەنگالدا، بێدەنگ دەبێت و رۆڵی سلبی لە خۆپیشاندان و بایکۆتی دوو ساڵەی مامۆستایان و کارمەنداندا دەگێرێت و ئەو کاتەش لە پارتی زویر دەبێت، دەبێتە موچە خۆری یەکێتی و مانگانە ٢٥ دەفتەر دۆلار لە یەکیتی وەردەگرێت. لە ١٧ شوباتی ٢٠١٩دا، ڕیکەوتن لەگەڵ بکوژانی خۆپیشاندەرانی ١٧ شوباتی ٢٠١١دا دەکات. بێدەنگە لەبەرامبەر بە دەستگیرکردنی دەیان هەڵسوڕاوی بادینان، لەم ماوەیەدا و بێدەنگە لە تۆمەتبارکردنیان بە خیانەتی نیشتیمانی، چونکە دژی ملهوری تورکیاو بارەگاکانیان خۆپیشاندانیان کردووە. ئاینندە هەمان ئەو راستیانە بەرۆشنتریش نیشان دەدات…\nتێبینی: ئەم بابەتە لە بۆپێشەوەی ژمارە ٤٦ بەرواری ١/٣/٢٠١٩ بڵاوکراوەتەوە…


زانیارییەکان دەربارەی Fortnite Season 7: کاتی بەردەستبوون و بەرگی نوێ (Skin) – کەی ئای تی ئێن\nگەرمترین 3, كانونی یه‌كه‌م 2018\nزانیارییەکان دەربارەی Fortnite Season 7: کاتی بەردەستبوون و بەرگی نوێ (Skin)\nوا دیارە وەرزی حەوتەمی یاری فۆرتنایت زوو دەست پێدەکات و خۆی لە وەرزی سەرما دەدات. کۆمپانیای گەشەپێدەری یارییەکە کەشی بەفری لە یارییەکە ناساند و بۆ ڕۆژانی جەژنی کریسمەس ئامادەکاری دەکات بۆ ناردنی نوێکاری و دەستپێکردنی وەرزی حەوتەم لە فۆرتنایت. هەندێک زانیاریش دەربارەی ئەم وەرزە نوێیەی فۆرتنایت لەبەردەستە لەوانە کاتی بەردەستبوونی نوێکارییەکە، گۆڕینی نەخشەکە و بەرگی نوێی ڕۆڵگێڕەکان (Skin) و چەندانی تر.\nکەی Fortnite Season 7 دەست پێدەکات؟\nوەرزی شەشەمی فۆرتنایت لە ٦ی ئەم مانگە کۆتایی دێت، هەر لەمەشەوە بۆمان دەردەکەوێت وەرزی حەوتەمی فۆرتنایت لە ٧ی ئەم مانگە یان چەند ڕۆژێک دواتر دەست پێدەکات. ئەی کەی کۆتایی دێت؟ ١٠ هەفتە دوای دەستپێکردنی وەرزی نوێ تەواو دەبێت کە دەکاتە ناوەڕاستی مانگی ٢ی ساڵی داهاتوو.\nنرخی Season 7 Battle Pass\nبە هەمان شێوەی وەرزەکانی ڕابردوو، نرخی Battle Pass بە ٩٥٠ V-Buks دەبێت و دەتوانیت ١٠٠٠ دانە V-Bucks لە یارییەکە بە نرخی ١٠ دۆلار بکڕیت. بە Battle Passی یارییەکە دەتوانیت بەرگی تایبەت، سەمایت تایبەت و شێوەی تایبەت وەک دەسک و جانتا بکەیتەوە، بۆ ئەوانەشی کە نایانەوێت Battle Pass بکڕن ئەوا بۆ ئەوانیش بەرگ و شێوەی جیاواز هەیە کە دەتوانن بیکەنەوە.\nنەخشەی Fortnite Season 7\nلە دوای تەقینەوەی ڕووبارە مۆرەکە لە وەرزی شەشەم، گۆڕانکارییەک بەسەر نەخشەی یارییەکە لە وەرزی حەوتەم دەکرێت ئەویش نەخشەی بەفرییە. ئەمەش وەک مانایەک بۆ هاتنی زستان و وەرزی نوێ. لەگەڵ ڕووداوی نەزانراوی دیکە.\nبەرگ (Skin) لە Fortnite Season 7\nهێشتا کۆمپانیای گەشەپێدەر هیچ زانیاری و وێنەیەکی دەربارەی بەرگەکان ئاشکرا نەکردووە، چاوەڕوان بن.\nتاگەکان فۆرتنایت هەواڵ یاری


هێزەکانی عێراق 4 گومانلێکراوی داعش دەستگیردەکەن لە بەغدا\nچوار پیاو کە داواکرابوون بەهۆی هێرشی تیرۆریستیەوە لە چەندین ناوچەی عێراق بۆ رێکخراوی "دەوڵەتی ئیسلامی لە عێراق و شام" (داعش) لە بەغدا دەستگیرکران، وەزارەتی ناوخۆی عێراق پێنجشەممە (13 ئەیلول) رایگەیاند.\nوتەبێژی وەزارەته‌كه، لیوا سەعد مەعەن بە دیارونای وت: "هێزە ئەمنیەکان لە ئێوارەی چوارشەممە و بەیانی پێنجشەممەدا چوار کەسیان دەستگیرکرد کە داواکرابوون بەهۆی تێوەگلانیان لە کردەی تیرۆریستی کە لە خۆرئاوا و ناوەندی بەغدا ئەنجامدراون."\nوتی: "سیان [لە گومانلێکراوەکان] دەستگیرکران بەهۆی ئەو زانیاریانەی خەڵکی ناوچەکە دایان بە هێزە ئەمنیەکان دەربارەی شوێنەکانیان."\nوتیشی ئەو چەك و تەقەمەنیەی لای یەکێك لە گومانلێکراوەکان بوو دەستیبەسەردا گیرا.\n5 گومانلێکراوی تیرۆریزم دەستگیرکران لە بەغدا\nهێزەکانی عێراق 4 کەس دەستگیردەکەن بەتۆمەتی بەقاچاخبردنی خۆراك بۆ داعش\nپاشماوەکانی گروپەکە لە شەرگات فشارێکی زۆریان لەسەرە چونکە هێزه‌كانی عێراق به‌رده‌وام به‌دوایانه‌وه‌ن.\nهێزەکانی عێراق 7 گومانلێکراوی تیرۆریزم دەستگیردەکەن لە بەغدا


https://1baiser.com لالەنگییەکان؛ سیمبولی پووچیی خوێنڕشتن |\nHome سەرەکی لالەنگییەکان؛ سیمبولی پووچیی خوێنڕشتن\nلالەنگییەکان TANGERINES لە دەرهێنان و نووسینی (زازا ئوروشادزێ) دەرهێنەری جۆرجیاییە و دەربارەی ڕووبەڕووبوونەوەکانی ناوچەکانی ئەبخازیایە لە ساڵی 1992دا. فیلمەکە باس لە ڕووداوی پیرەپیاوێکی گوندنشین دەکات کە ئامادە نییە گوندەکەی بەجێ بهێڵێت و لە بەرامبەردا ئامادەیە ببێتە پەرستاری دوو بریندار لە هەردوو لایەنی دژبەیەکی شەڕەکە.\nکەشی فیلمەکە هەم جددی و هەمیش کۆمیدییە، لە لایەن (ڕین کوتوڤ) وێنەگری بە تواناوە، وێنەی گیراوە و پاڵێوراوە بۆ خهڵاتێكی ئۆسكار، خه‌ڵاتێكی گۆڵدن گلۆب، هەروەها براوهی ١٢ خەڵاتی دیکە و پاڵێوراو بۆ ٧ی دیکە.\nدوای لێکهەڵوەشانی یەکێتیی سۆڤیەت، ناکۆکیی نەتەوەیی لە ناوچەکەدا سەری هەڵدا و زۆرێک لەو هاووڵاتییە ئیستۆنیاییانەی لەو ناوچەیە نیشتەجێ بوون، ناچار کران ماڵوحاڵی خۆیان بەجێ بهێڵن، بەڵام لەم نێوانەدا (ئیڤۆ)ی دارتاش پیرەمێردێکی کەللەڕەق؛ ئامادە نییە ماڵەکەی بەجێ بهێڵێت، بۆ ئەوەی یارمەتیی (مارگۆس) لە ڕۆڵی (ئێلمۆ نوگانین) لە چنینەوەی لالەنگییەکانی باخەکەی بدات. ئەوەندەی پێ ناچێت شەڕ دەگاتە بەردەرگاکەیان و ڕێک لەبەر دەرکەی ماڵەکەیدا شەڕێکی دەستەویەخە لە نێوان هێزەکانی جۆرجیا و هێزەکانی باکووری قەفقاز کە لە لایەن ڕووسیاوە پشتیوانی دەکران دەست پێ دەکات و چەندین چەکدار لە هەردوولا دەکوژرێن.\nبۆ ڕێگری لە تۆڵەسەندنەوە، ئەم دوو پیاوە قوربانییەکان بە خاک دەسپێرن و ئۆتۆمبێلەکانیان دەشارنەوە، بەڵام بۆ شاردنەوەی دوژمنایەتیی نێوان دوو بریندار کە لە شەڕەکدا بە زیندوویی ماونەتەوە و لە ماڵەکەی ئیڤۆدان، واتە (ئەحمەد) کە (گلۆرج ناكاشیدزێ) و (نیکۆ) کە (میخائیل مسخی) ڕۆڵەکەیان دەبینن، ڕووبەڕووی کارێکی ئەستەم دەبنەوە.\nئەحمەد بە کرێگیراوی چیچانی تامەزرۆی تۆڵەسەندنەوەیە لە نیکۆی بریندار، بەڵام مانەوەیان لەسەر جێ، بۆ ماوەیەکی زۆر هەستی مرۆڤبوون لەواندا دەجووڵێنێت. هەرچەندە ئەکتەرەکانی فیلمەکە ناتوانن وێرانییەکانی جەنگەکە ببینن، بەڵام پەیوەندیی نێوانیان سەرجەم سنوورە جوگرافی و نەتەوەیی و خێڵەکییەکان دەبڕێت.\nلالەنگییەکان لە ڕۆژئاوای جۆرجیا لە ناوچەی (گوریا) وێنەی گیراوە و جەخت لەسەر پووچیی خوێنڕێژییە ڕێکخراوەکان دەکاتەوە.


باڵیۆزى بەریتانیا لە ئەمریکا دەستیلەکارکێشایەوە\nوەزارەتى دەرەوەى بەریتانیا ڕایگەیاند، کیم داروکى باڵیۆزى وڵاتەکەى لە ئەمریکا لەسەر زۆربوونى ناڕەزایەتییەکانى سەرى دەستیلەکارکێشاوەتەوە.\nجیرمى هانت وەزیرى دەرەوەى بەریتانیا ئەمڕۆ چوارشەممە ١٠ى تەموز ڕایگەیاند، دزەپێکردنى ئەو نامانەى کە بووە هۆى کیم داروک دەستلەکاربکیشێتەوە تووشى دڵتەنگیى کردووە.\nوتیشى، "هەرکاتێک سەردانى واشنتۆنم کردبێت بە باڵیۆزى وڵاتەکەم سەرسام دەبووم کە بە شێوەیەکى زۆر پیشەیى و ڕۆشنبیرییانە مامەڵەى دەکرد."\nهاوکات تێریزا مەى سەرۆک وەزیرانى بەریتانیا پەرلەمانى وڵاتەکەیى دڵنیاکردبوەوە کە وەزیرانى کابینەکەى پاڵپشتییان بۆ کیم داروک دەربڕیبوو، کە لە هەر حاڵەتێکدا بێت تا کۆتایى ئەمساڵ لە پۆستەکەى بەردەوام دەبێت.\nوتیشى، بڕیارى دەستلەکارکێشانەوەکەى لە پۆستەکەى دڵگرانى کردووە، کاتێک هەستى بەوە کردووە پێویستى بە دەستلەکارکێشانەوە کردووە.\nئەو هەڵوێستەی حکومەتی بەریتانیاش دوای لێدوانێکی تۆم توگندهات سەرۆکی لیژنەی پەیوەندییەکانی دەرەوەی ئەنجومەنی گشتی "پەرلەمان"ی بەریتانیا هات، کە ڕایگەیاندبوو، ئەوەی دزەی بەو زانیارییانە کردووە هەر کەسێک بێت دەبێت لێکۆڵینەوەی لەگەڵدا بکرێت.


14:35 - 14 بانەمەڕ 2714\n\_'\_'ژنی شەرمن شارێک دێنێ، پیاوی شەرمن بزنێک دێنێ\_'\_'. ئەم پەندە لە جەوهەری خۆیدا، لە روانگەیەکی پیاوسالارانەوە بۆ پرسی شادی نێوان ژن و پیاو دەڕوانێ و ئەیهەوێت بە دەمکوت کردنی ژنان شارێکی خەیاڵییان پێ ببەخشێ. بە گوێرەی ئەم پەندە، ژنان ئەبێ شەرمێوون بن و کەس نابێ گوێی لە پێکەنین و قاقای ئەوان بێ، نەکوو پێیان بوترێ، روو هەڵماڵدراو و بێ حەیا و نانەجیب. بە گوێرەی لێکدانەوەی ئەم پەندە، ئەگەر ژنان لە حاند هەموو ناخۆشی و نابەرابەریەکدا بێدەنگ بوون و سەریان داخست، ئیدی قورس و سەنگینن، رەنگە بەم جۆرە باشتر لای پیاوان پەسند بکرێن.\nساڵی ١٩٩٥ دوکتورێکی هێندی بە ناوی مادان کاتاریا، پێوەندیی نێوان پێکەنین و لەشساقیی مرۆڤی بەبیردا هاتووه، دوای لێکۆڵینەوە بەو ئاکامە گەیشت، پێکەنین لەسەر لەشساغیی مرۆڤ بەگشتی و لە بواری دروونناسیدا بە تایبەتی، دەورێکی کاریگەر دەگێڕێ.\nئەو جار خەڵكەکە کۆ دەبوونەوە، دەستەکانیان بەرە و ئاسمان بەرز دەکردەوە، نەفەسێکی قوڵیان هەڵدەکێشا، هەناسەکانیان لە سییەکانیاندا رادەگرت، دوای تاوێک بە لەسەرەخۆیی هەناسەکانیان دەدا دەرەوە. ئینجا هەموو پێکەوە دەستیان دەکرد بە: هاهاها هی هی هی هووهوو، ئەوان بۆ ئەوەی پێبکەنن، بەرە بەرە درێژەیان بەم شیوازەدا. دوکتور مادان ئەم رێبازەی، لە یارییەکی “یۆگا وەرگرتبوو.\nدوکتور مادان لەگەڵ چەند کەس دەستیان بە پێکەنین کرد، ئێستا زیاتر لە ٨٠ هەزار کەس هەموو بەیانییەک بۆ لەش ساغی خۆیان پێدەکەنن.\nراستیتان دەوێ، زۆر باس لەوە دەکەن، پێکەنین بۆ لەشساغی و تەندروستی باشە و خەم رەوێنە. تەنانەت ئەمە لە باری زانستییەوە مسۆگەر کراوە. بەڵام من بیر لەم پەندە کوردییەش دەکەمەوە: ئەوەی دەگری دەردێکی هەیە، ئەوەی پێدەکەنێ هەزار دەردی هەیە.


کوردپرێس :: Kurdpress News Aganecy - حه‌وانەوەی کۆمەڵایەتی و مافی گەلان/ دوکتۆر حەسەن بابایی\nکوردپرێس- لە کۆمەڵگاکانی ڕابردوو، فرەچەشنیی فەرهەنگی، زمانی و گەلان و هەروەها تۆخمگەلی دیکەی ژیان لە چاو ئێستا کەمتر بوون و تاقەتی جیاوزی و بێروباوەری یەکتری بابەتێکی زۆر گرینگ نەبوو؛ بەڵام بە پەرەستاندنی خێرای پەیوەندییەکان لە هەموو بوارەکاندا، لە لایەکەوە بووەتە هۆی زیاتر گەشانەوەی فرەچەشنیی فەرهەنگی، زمانی، ئیتنیکی و بڕوایی و لە لایەکی دیکەوە، ئاستی بووەتە هۆی دوو هێندە بوونەوەی دانوستان و هەڵسوکەوتی کەسەکان. کەواتە، تاقەت و هەڵکردن لە گەڵ ڕا و هزر و دابونەریت و فەرهەنگی گرووپەکانی دیکە دەتوانێ بایەخێکی ئەوتۆ لە خۆ بگرێت..\nلە راستیدا دەبێ بڵێین ئەمڕۆکە ئەم فرەچەشنییە تا رادەیەک بە بێ بوونی لانی‌کەمی حاوانەوە و پێکەوە ژیانی کۆمەڵایەتی و تاقەت هێنانی ڕا و بۆچوونی جیاواز و گەلێ جار دژکارانە، لە بارودۆخی ئاسایی ژیاندا نامومکینە.\nلە ئەدەبی حاوانەوەدا، باس لە زۆر چەمکی بەرامبەری وشەی لاتینی تولێرانس (tolerance) دەکرێت. تاقمێک ئەو وشە بە هەڵکردن و تاقمێکی دیکە بە ڕەوایی‌بەخشین یان حاوانەوە وەدەگێڕنەوە. بەڵام بە گشتی مدارا یان حاوانەوە بە مانای هەڵسوکەوتی هێدیانە و ئاسان‌گەرانە لە گەڵ یەکتری و هاوکات تاقەت هێنانی بیر و باوەری دژکارانەیە. بەڵام لە ڕوانگەی کۆمەڵناسییەوە بە مانای ڕەوایی‌بەخشین و خۆڕاگری لە بەرامبەر بیر و ئاکارێکە کە لە دژی ئێمەیە، یان ئێمە لێی بێزارین و ئەنجامەکەشی بە جۆڕێک ڕێزنان لە گرووپ و گەلانی جۆراوجۆرە.\nحاوانەوە یان ڕەوایی‌بەخشینی کۆمەڵایەتی بە مانای هەڵسوکەوتی گونجاوی هەرکام لە ئەندامانی کۆمەڵگا لە گەڵ ئەندامانی دیکەی کۆمەڵگا لە بەستێنگەلی کۆمەڵایەتی و گشتییە کە بە ڕێزنان لە جیاوازیی کەسەکانی ناو کۆمەڵگا، بیچم دەگرێت. حاوانەوەی کۆمەڵایەتی پێویستی بەوەیە کە تەواو ئەندامانی کۆمەڵگا پێکەوە و بە ئاسایش و بە بێ ترسی فیزیکی، یان هێرشی لە ناکاو، یان زەبروزەنگی فیزیکی/ دەروونی/ ئابڕوومەندانە بژین.\nسەرجەم دەکرێت حاوانەوە و پێکەوە ژیان و لێبووردەیی لە گەڵ بژێرەگەلی وەک بوونی فرەچەشنی و جیاوازی، بێزاری و ناڕەزامدنی، بوونی هوشیاری و ئیرادە، ڕێز، ڕێککەوتن، دەسەڵات و توانسی دەستێوەردان و لە ئەنجامدا خۆکۆنتڕۆڵ کردن و خۆپارێزی لە دەستێوەردان و خۆڕاگریی پێویست هاوتەریب کەینەوە.\nبیرمەندانێکی زۆر تا ئێستا ڕوانیویانەتە پرسی حاوانەوە، بۆ وێنە هابێرماس چەمکی حاوانەوە هەم بۆ سیستەمی یاسایی وەک دەستەبەرکەری پێکەوە ژیان و هەمیش سەبارەت بە مەزنایەتی ئەخلاقی سیاسی لە ڕووبەڕووبوونەوەی لێبووردانەی بەردەوام پێناسە دەکات. بە هەمان چەشن کە مێژووی لێبووردەیی لە رۆژئاوا نیشان دەدا تا شۆڕشی فەڕەنسا، حاوانەوە تەنیا تایبەت بە بەردەنگە ئایین‌دارەکان بووە. بەڵام پاش شۆڕشی فەڕەنسا ئەو چەمکە دزە دەکاتە ناو بوارەکانی سیاسی و کۆمەڵایەتی و لە پرێنسیپەکانی شۆڕشی فەڕەنسادا وەک ئازادی، هاوسانی و برایەتی ڕەنگ دەداتەوە و پێکەوە ژیان وەک برایەتی بۆ کۆنتڕۆڵ کردنی زەبروزەنگی ئیتنیکی و تایفەیی و سیاسی شەمەند دەکرێتەوە.\nڤۆلتێر لە فەرهەنگی فەلسەفیی خۆی سەبارەت بە حاوانەوە دەنووسێت: "حاوانەوە جوانترین تایبەتمەندی و خووخدەی مرۆییە، ئێمە هەموو خاوەن لاوازی و هەڵەکارییەکی زۆرین، کەواتە بێین با پێکەوە لە گەمژەییەکانی یەکتری خۆش بین، ئەمە یەکەمین یاسای سروشتییە".\nلە راستیدا بابەتی زمانی ئیتنیکی و چۆنیەتیی ئاوردانەوە لەو بابەتە، تەنیا تایبەت بە وڵاتی ئێمە نییە. زۆربەی وڵاتانی جیهانی خاوەن فرەچەشنیی ئیتنیکی و زمانیین و بە جۆرێک ژیانیان ئاوێتەی ئەو بابەتە بووە. هەر بۆیە وڵاتی ئێمەش لەوبارەوە ئاوارتە نییە و ئامادەبوونی گەلانی جۆراوجۆری وەک فارس، ئازەری، کورد، لۆر، بەلووج، عەرەب و تورکەمان و گەلانی دیکە لە پەنای یەکتری، نیشاندەری فرەچەشنیی فەرهەنگی و ئیتنیکیی وڵاتی ئێرانە و هەر بەو پییە ئێران وەک وڵاتێکی چەند ئیتنیکی ناسراوە. گەرچی پرسی گەلان و فرەچەشنییان لە ئەدەبی ئیتنیکی، فەرهەنگی، کۆمەڵایەتی و سیاسیی ئێران، بابەتێکی نوێ نییە، بەڵام هەندێک گۆرانکاری و ڕەوتی سیاسی بەردەوام ئاگری ناکۆیی و دژایەتیی ئیتنیکەکان دەگەشێننەوە و ئەوەش لە خۆیدا پێویستی بە ڕووبەڕووبوونەوەیەکی تەواو هوشیارنە لە لایەن نەتەوە و دەسەڵاتی حکوومییەوەیە.\nپێدەچێت جۆک و نوکتەگەلی تایبەت بە ئیتنیکەکان بە پێی هۆکارگەلی سیاسی و فەرهەنگیی جۆراوجۆر لە ئێراندا کە لە وردە فەرهەنگگەلێکی جۆراوجۆر پێکهاتووە، لە چەند دەیەی رابردوو بووەتە کێشەیەکی حاشاهەڵنەگر.\nدەروونناسان لە سەر ئەو بڕوایەن کە ئەو جۆکانەی دەڕواننە گەل یان گرووپێکی تایبەتی، نە تەنیا بە مەبەستی بێ‌ڕێزی و سووکایەتی بەو گرووپ و ئیتنیکە نییە، بەڵکوو ئەو جۆکانە بە جۆرێک کاردانەوەیەکن بە ترس و دڵەڕوکێ لە بەرامبەر ناسەرکەوتوویی و بەزینی خۆیان. بۆ وێنە وەک دەیویس دەڵێت: جۆکە سووکایەتی پێ‌کردن و ئیهانەگەرەکان لەم دوو سەدەیەی دوایی بۆ قەرەبوو کردنەوەی دڵەڕاوکێی جەماوەر سەبارەت بە بەرۆژبوونی زانست و توانستەکانیان سەبارەت بە شوێنی کار، پێشوازییان لێ‌دەکرێت. بۆ نموونە رۆژانی پێشوازیی بەربڵاو لە جۆکی دژە پۆلاندایی لە ویلایەتە یەکگرتووەکان لە چەند دەیەی رابردوو، لە کات و ساتی ڕق و قین و هەڵاواردنی ئەمریکاییەکان بە نیسبەتی پۆلانداییەکان و بەو هۆیە نییە، بەڵکوو لە بنەڕەتەوە هۆی ئەو کارە دەگەڕێتەوە بۆ ئەو حەقیقەتەی کە ئەو کەسانەی کە جۆک و گاڵتەگەلی ڕەگەزپەرەستانە و ئیهانەگەرانە بڵاو دەکەنەوە، نەک لە رێگای سەلماندنی حەقیقەت و راستگۆیی، بەڵکوو لە رێگەی کەمتەرخەمی بە نیسبەتی حەقیقەتەکان تووشی هەڵاواردن دێن. ئەوان لە باری ناسین و شێوەکانی کار پێ‌کردن، لە کلێشەگەلێک دەدوێن، کە لە دەروونەوە هیچ بڕوایەکیان پێ نییە و هیچ بۆیان گرینگ نییە کە بڵاو کردنەوەی ئەو کلێشەگەلە دەتوانێ چ زیانێکی لێ‌بکەوێتەوە.\nیەکێک لە بنەما سەرەکییەکانی مافی مرۆڤ ئەوەیە کە هەموو مرۆڤەکان بە ئازادی لە دایک بوون و دەبێ لە مافی هاوسانی و ڕێزلێ‌نان بەهرە ببەن. هەڵاواردن و پێوشوێنی یاسایی بە پێی ڕەگەز و ئیتنیسیتە، پێشێل کردنی ئاشکرای ئەو پرێنسیپەیە.\nهەڵاواردن بە نیسبەتی گەلانی دیکە دەتوانێ شێوەگەلی جۆراوجۆری بێت کە ڕەگەزپەرەستی بێ بەزەییانەترینی ئەو شێوەگەلەیە. ژینۆسایە، ئاپارتاید و شێوەگەلی کەمتر دەرکەوتووی پێشێل کردنی مافی گەلان، تێکرا دەرکەوتەی ڕەگەزپەرەستین. ئەو شێوانە گرووپە ئیتنیکییەکان بێ‌بەش دەکەن لە بوونی هاوسانی مافی مەدەنی، سیاسی، ئابووری و کۆمەڵایەتی لە گەڵ گرووپەکانی دیکەی کۆمەڵایەتی. هەڵبەت شێوەگەلێکی زۆر نەرمتریش هەن کە لە قەوارەیەکی زۆر هێمن‌تر مافی نەتەوە و گەلانی دیکە پێشیل دەکەن. گاڵتەگەلی بێ‌ڕێزانە یەکیکە لەو شێوەگەلە کە مومکینە ببێتە هۆی ئیهانە بە کەسایەتی و پێگەی گەل و هۆزی کەسەکان. ئەمە لە کاتێکدایە کە بە وتەی ستیوارت هاڵ، ئیتنیسیتە پێگە یان فەزایەکی پێویستە کە ئیمکانی گفتوگۆ بۆ جەماوەر دەڕەخسێنێت. ئەمە قۆناغێکی گرینگە بۆ سەرهەڵدان و گەشەی تەواو بزووتنەوە لۆکاڵی و پەراویزییەکان، کە لە بیست ساڵی رابردووەوە، واتە لە دوای دۆزینەوەی دووبارەی ئیتنیسیتەکان ڕواڵەتێکی جیاوازی بە خۆوە گرتووە. لەمناوە، دەوڵەت دەبێ بۆ وەڵام دانەوە و دابێن کردنی پێداویستییە فەرهەنگی و ئابووریی و تەنانەت سیاسییەکانی گەلان، رێکار و شێوازێکی تایبەتی بگرێتە بەر کە نە نەتەوەخوازیی ڕادیکاڵی لی‌بکەوێتەوە و نە ببێتە هۆی پێشێل بوونی مافی ئیتنیکەکان.\nدوا وتە چ نییە جیا لەوەی کە بە ئاوڕدانەوە لە بابەتە باسکراوەکان و زەروورەتی تایبەتیی بەهادان بە بابەتی گرینگی فرەچەشنیی گەلان و زمانیان لە ئێران، باشترین ڕێنوێن خود وتەی هەرمان و ئاسمانیی خودایە کە دەفەرمێت: "ئەی مرۆڤ، ئێمە ئێوەمان لە پیاو و ژنێک قوڵقاند و لە گرووپ و تایفەگەلێکی گەورە و چکۆلەدا دابەش کرد بۆ ئەوەی یەکتری بناسن؛ بە راستی باشترین و خۆشەویست‌ترینی ئێوە لای خودا، خۆپارێزترینی ئێوەیە". (حەجەرات، ١٣)\n* حەسەن بابایی، دوکتۆریی یاسای نێودەوڵەتی و جێگری کۆمەڵایەتی و بەرگری لە سەرهەڵدانی تاوان لە دادگای پارێزگای کوردستانە.\nوەرگێران بە کوردی: هەواڵدەریی کوردپرێس\nکۆدی بابه‌ت: 49483 | به‌روار: ۱۳۹۴/۹/۳ | کاتژمێر: 8 : 5


توێژەرێکی کاروباری تورکیا: گفتوگۆ لەگەڵ پەکەکە ئەنجامی باشتری بۆ تورکیا هەیە تاکوو شەڕ\n07:39 PM IRAQ\nTUESDAY, 11 JUNE 2019 - 14:14\nبەشی جیهان- سیمۆن واڵدمەن بڕوای وایە ئەگەر تورکیا شەڕ لەگەڵ پەکەکە ڕابگرێت و لەگەڵ کورد بکەوێتە دانووستان بەرژەوەندیی زیاتری دەست دەکەوێت تاکوو درێژەدان بەو شەڕە.\nبەپێی هەواڵی کوردپرێس، ماوەی دوو ساڵە ئەرتەشی تورکیا ئۆپەراسیۆنێکی نوێی دژ بە پارتی کرێکارانی کوردستان لە باکووری عێراق دەست پێکردووە. سیمۆن واڵدمەن لێکۆڵەری بواری تورکیا لە کینگ کۆلێجی لەندەن بڕوای وایە توندتر بوونی ئۆپەراسیۆنی سوپای تورکیا دژ بە پەکەکە لە باکووری عێراق بە بۆنەی نزیکبوونەوە بە هەڵبژادرنی دووبارەی شارەوانیی ئیستامبۆڵەوەیە.\nناوبراو دەڵێت دەوڵەتی تورکیا بە دەسەڵاتدارێتیی پارتی داد و گەشە هەمیشە لە کاتی بەڕێوەچوونی هەڵبژادرندا ئۆپەراسیۆنی دژ بە پەکەکە چڕ دەکاتەوە. دوکتور واڵدمەن هۆکاری ئەم پرسە لە وتارێکدا لە گۆڤاری نەشناڵی ئیمارات دەخاتە ڕوو و دەنووسێت: حزبی دەسەڵاتدار دەیهەوێت دەنگی ناسیۆنالیستەکانی تورکیا بۆ خۆی ڕابکێشێت و بەم شێوەیە براوەی هەڵبژادرنی ئیستامبۆڵ بێت.\nواڵدمەن ئاماژە بەم پرسە دەکات کە لە 35 ساڵی ڕابردوودا تورکیا شەڕی پەکەکە-ی کردووە و لەم شەڕەدا زیاتر لە 40000 کەس کوژراون، بڕواشی وایە کە شەڕ لەگەڵ پەکەکە ناتوانێت دەسکەوتی بەرچاوی بۆ تورکیا و حزبی دەسەڵاتدار ببێت.\nدوکتور واڵدمەن هەروەها دەڵێت دەسکەوتەکانی کوردی سووریا، نفووزی تورکیا لە هەرێمی کوردستان کەم دەکاتەوە، ئەنقەرە هەمبەر پەکەکە لاواز دەکات و بزووتنەوەی جیایی خوازانەی کوردی تورکیا تۆکمە دەکات. بۆیەش ئەمجارە تورکیا بە شیدەتێکی زیاترەوە ڕووبەڕووی پەکەکە بووەتەوە و هەروەها هەندێک ئۆپەراسیۆنی لە سووریا دژ بە کوردەکان ئەنجام داوە و هۆشداری دەدات لەبارەی ئۆپەراسیۆنی زیاتر لە کوردستانی سووریا.\nمامۆستای زانکۆی کینگ-ی بەریتانیا بڕوای وایە کە بەدی ناکرێت ڕووبەڕوو بوونەوەی سەربازی بتوانێت پرسی کوردەکان بۆ تورکیا چارەسەر بکات و باشتر وایە ئەنقەرە لە درکەی ئاشتییەوە ڕوو لە پرسی کورد بکات چوونکە دەسکەوتی دانووستان لەگەڵ کورد بۆ تورکیا زیاترە لە دەسکەوتی شەڕ لەگەڵ پەکەکە.\nناوبراو دەڵێت دەستپێکردنی دانووستان لەگەڵ پەکەکە و کوردانی سووریا ئەگەر ئەنجامی ئەرێنی ببێت ئەنجامی دیکەشی بۆ تورکیا دەبێت ئەوەش ئەمەیە کە کۆمپانیاکانی تورکیا چانسی زیاتریان هەیە بۆ ئامادەبوون لە ناوچەی ژێر کونترۆڵی کوردەکانی سووریا.\nدوکتور واڵدمەن بڕوای وایە تورکیا هەنگاوی یەکەمی هاویشتووە و مۆڵەتی دیداری ئۆجەلانی فەراهەم کردووە. هەڵبەت باشتر وایە بەندکراوانی سەربە پارتی دیموکراتیکی گەلانیش ئازاد بکات.\nئەم لێکۆڵەرەی پرسەکانی تورکیا بە ئەنقەرە ڕادەسپێرێت لەبری هەڵمەتی سەربازی ڕێگای دانووستان لەگەڵ پەکەکە بکاتەوە چوونکە دانووستاندن لە درێژخایەندا سوودی زیاتری بۆ تورکیا دەبێت.


باوگ کينیایی و داڵگ به‌ريتانی و كورده‌يل فه‌يلی بايه‌د شاروه‌ده‌ريان بكريه‌ێد\nدويايين سه‌رۆك ئه‌مريكا، هه‌وه‌ر وه‌وجووره‌گ زانين باراك ئۆباماس ك چل وچوارمين سه‌رۆك ئی وڵاته‌سه. ئۆباما له ساڵ ٢٠٠٩ سه‌رۆكايه‌تی ئه‌مريكا گرته ده‌س.\nسه‌رۆكه‌يل وڵاته‌يل يه‌كگرتێ ئه‌مريكا وه فێشتر ده‌نگ مه‌ردم ئه‌مريكا پا نه‌نه ناو كۆشك چه‌رمگ و وه ده‌نگ ئه‌ی مه‌ردميشه له‌ی باره‌گای حكوومه‌ته ده‌ر چن.\nئه‌وانه كارمه‌ندن، نه حوكمڕانه‌يل له ئه‌مريكا وه هساو بان و وه‌ی مه‌مه‌ره ئه‌ی وێنه‌يل ڕه‌نگايڕه‌نگه له ليان دوينيمن.\nئمجا له وڵاته‌يل خوه‌رهه‌ڵات ناوڕاس وه تايبه‌ت وڵاته‌يل عه‌ره‌بی هه‌ڵه‌وگه‌رديه‌يم، له جه‌هانێگ ك حكومڕانه‌يلێ، حكوومه‌ت هه‌ر ئه‌و جووره به‌نه ڕێه‌و ك له سه‌رده‌م ئه‌مه‌ويه‌يل و عه‌باسيه‌يل ئيداره بوی و ئه‌را چينه‌يل و مناڵه‌يل دويای خوه‌يان وه ميرات هيشتنه‌ی جی.\nئۆباما له ئه‌مريكا وه مه‌مه‌ر بنه‌وارداشتنێگ له كنيايی بوينێ ده‌ر نه‌كريا، به‌ڵكم تويه‌نس بوووده سه‌رۆك ئه‌ی وڵاته. ئه‌مريكييه‌يل، ڕه‌چه‌ڵه‌ك و پووس سيه‌ێ ئه‌و له‌وه‌ر چه‌و نه‌گرتن و ته‌نيا له مووده‌ی يه‌گ له ساڵ ١٩٦١ زايينی له هاوايی ئه‌مريكا هاتويده دی، ئه‌را سه‌رۆكايه‌تی وڵاته‌گه‌يان ده‌نگ دانه پێ.\nئه‌و له باوگێگ كينيايی و داڵگێگ به‌ريتانی هاته دی. هێمان چوار ساڵێ بوی ك باوگ و داڵگی له يه‌ك چه‌كيان و دويای له يه‌ك بڕيان، باوگێ چيه‌و ئه‌را كينيا. ئۆباما له لای داڵگێ له ئه‌مريكا مه‌ن و ره‌سيه سه‌روك كۆماری ئه‌ی وڵاته.\nله هه‌ڵوژاردن سه‌روك كۆماری ئه‌مريكا، هويچ كه‌س له نه‌سه‌وه و ڕه‌چه‌ڵه‌ك باوگ و داڵگ ئۆباما نه‌پرسی وه‌ی مه‌مه‌ره‌گ گشتيان زانستن ك باو‌گێ كينيايی و داڵگێ به‌ريتانيه و ته‌نانه‌ت يه‌يشه زانستن ڕيشگێ ئه‌را ئسلام ئه‌ڵه‌وگه‌رديه‌ێد!.\nوه‌لی له عيراق، وڵاتێگ ته‌نانه‌ت به‌زه‌یی وه مناڵه‌يل خوه‌ی نايه‌ێد. وڵاتێگ ك له ناوی كورده‌يل فه‌يلی له سه‌ر ئه‌وه‌گ باوگ و داڵگيان عيراقين، وه‌لی وه مه‌مه‌ر و مه‌هانه‌ی يه‌گ ئيرانين له وڵات خوه‌يان كه‌نه‌يانه‌و ده‌يشت!.\nحوكمڕانه‌يل عيراق ئه‌ی چينه وه زوور و وه شێوه‌ێگ ك هه‌ر باس نيه‌كريه‌ێد له وڵات كردنه ده‌يشت. جايه‌ڵه‌يل خريانه زندان يا له‌وره كوشتنه‌يان يا سراوانوينيان كردن.\nوه‌لی ئه‌مريكييه‌يل وه ئۆباما ئيجازه دان تا پله‌كانه‌يل پێشكه‌فتن يه‌ك له‌شوون يه‌ك بووڕێد. له وه‌رايوه‌ر ئه‌ی كردار ئه‌مريكييه‌يله، عيراق ڕووڵه‌يل خوه‌ی(كورده‌يل فه‌يلی) له وڵات كرده‌و ده‌يشت.\nخوازم ئۆباما بزانێد ك كورده‌يل فه‌يلی ته‌نانه‌ت وه‌ل ئاڵشت بوين رژيم له عيراق وه هويچكام له مافه‌يل خوه‌يان نه‌ڕه‌سينه و بڕێگ له سياسه‌تمه‌داره‌يليش ئه‌را وه ده‌س هاوردن ده‌نگ و ڕه‌سين وه كورسی ده‌سه‌ڵات وه كاريان ئه‌يه‌رن.\nله ئاخره‌و خوازم له ئۆباما يه بپرسم: كه‌ی له عيراق ئه‌وه دوينيمن سه‌رۆك يا سه‌رۆك كۆمار ئه‌ی وڵاته كوردێگ فه‌يلی يا مه‌سيحی يا له كه‌مينه‌يل ئه‌ی وڵاته بوود.\nسالم ئسماعيل نويرگه


به یادی ڕۆژی ده‌نگدان!\nهه‌ر کاتی ڕۆژی هه‌ڵبژاردن بێت من و (ژیان)ی هاوسه‌رم چیرۆکی خۆشه‌ویستیمان دێته‌وه یاد:\nمن ڕۆژی هه‌لبژاردن به ڕۆژی درۆ کردن ده‌زانم، ئه‌و که‌سه‌ی مامۆستایه له درۆ کردن ده‌توانی خۆی هه‌لبژێرێت داوا له خه‌لکی بکات ده‌نگ به درۆکانی بده‌ن. ئه‌وکه‌سانه‌ی ده‌چن بۆ ده‌نگدان ڕاهاتوون له‌گه‌ل درۆ کردن. دوو گروپ بۆیان نییه ده‌نگ بده‌ن : کۆمینیسته‌کان که داوای ڕووخانی کۆشک وکورسییه‌کانی به‌رپرسه‌کان ده‌که‌ن. دووه‌م مرۆڤه خواپه‌رست و ئایینیه‌کان ده‌نگدان به حه‌رام ده‌زانن چونکه به‌رپرسه‌کان مالی خه‌لکی ده‌خۆن... به‌لام من ته‌نیا ئاماده‌بووم ده‌نگ به خۆشه‌ویستی بده‌م.\nله‌و ڕۆژه له ژووریکدا به دلته‌نگی داده‌نشم و له‌گه‌ل کتابه‌کانم ده‌بین به یه‌ک په‌ڕه‌ی ڕه‌ش تا که‌س نه‌یه‌ت درۆکانی بنوسێته‌وه. له‌م دلته‌نگیه‌م بوو بڕیارمدا بچه ده‌ره‌وه به کامیرا که‌م وێنه‌ی درۆزنه‌کان بگرم .\nهه‌ر له‌و ڕۆژه‌دابوو (ژیان)ی هاوسه‌رم ناسی. کچێکی کورته‌بالای نه‌شمیلانه وشۆخ و شه‌نگ به کراسی سوور و سوخمه‌ی سه‌وز گولێکی زه‌رد به ناچه‌وانی وه‌ک ڕۆژ تیشکی ئه‌وینی به‌ر چاومی تاریک کرد. به دزییه‌وه چه‌ند وێنه‌کیم گرت . ژیان له ڕیزی ده‌نگدان وه‌ستا بوو منیش له هه‌ڵێک ده‌گه‌ڕام بیدوێنم. به‌لام دواجار به بزه‌ی پێکه‌نینی زانیم ئاگای له هه‌موو شت هه‌یه.\n(ژیان)م بینی چه‌ندین جار ده‌چووه ژوور و داهاته ده‌ر ده‌نگی ده‌دا به‌بێ ئه‌وه‌ی په‌نچه‌ی مۆری پێوه بێت. له ڕۆژی درۆزنه‌کان ساخته کردن و دزیکردن ئاساییبوو به‌لام لام سه‌یربوو ژیان له هه‌موو هاتوو چوونه چۆن بێزار نه‌بوو!\nکاتێ نزیکی ژیان بوومه‌وه له جوانیا وه‌ک مانگه‌شه‌و ده‌دره‌وشایه‌وه. به من بوایه هه‌ر له‌وی له‌باوه‌شی بگرم وه‌ک شه‌کره سێو بیخۆم.. وتم: کراسێکی جوانت پۆشیوه!\n- له ڕه‌نگی ئالای کوردستانه.\nوتم: حه‌ز ده‌که‌م بتناسم؟\nوتم : ئه‌ی بێزار نه‌بووی ئاگام لێیه هه‌ر دێت و ده‌چی؟\nوتی : نه خێر بێزار نابم.\nوتم : من له هه‌لبژاردن زۆر بێزارم . به‌س له‌به‌ر خاتری تۆیه ناتوانم ئێره جێبێلم.\nوتی: منیش هه‌روا..له ماله‌وه بێزارم له‌گه‌ل ئه‌م ئامۆزایه‌م هاتوینه پیاسه‌کی ده‌ره‌وه بکه‌ین.\nوتم : به‌س ئێوه سی چوار جاره ده‌چنه ژوور دێنه ده‌رێ؟\nوتی: ئێمه ده‌نگ ناده‌ین ده‌چینه ژوورو دێینه ده‌ره‌وه، چیبکه‌ین بێزارین. ئه‌م ده‌نگدانه وه‌ک سه‌یرانه باوکم و براکانم له ماله‌وه زیندانی کردووین .\nوتم: باشه تێگه‌یشتم بۆ نایه‌ن دوور که‌وینه‌وه پیاسه‌یه‌ک بکه‌ین!\nژیان نازی ده‌کرد به‌لام کچه ئامۆزاکه‌ی هه‌ستی به لێدانی دڵی هه‌ردووکمانی کردبوو ڕازی بوون.\nدوور له خه‌لکی له گۆشه‌یه‌ک هه‌ندێک باسی درۆ زله‌کانی هه‌لبژاردنمان کرد . ژیان باسی ماڤی ژنانی ده‌کرد کوشتن و سووتاندنیان... منیش به‌م باسه دڵم ته‌نگ ده‌بوو .ڕووم له ئامۆزاکه‌ی ژیان کرد و پرسیم:\nئه‌ی بۆ تۆ ده‌نگت نه‌داوه؟\nله وه‌لامدا وتی: من ولاتێکدا ده‌نگ ناده‌م خۆشه‌ویستی تیا قه‌ده‌غه‌بێت!\nپاشان ڕوو له ژیان وشه‌ی خۆشه‌ویستی و ئه‌وین و جوانیم کرده سه‌ر زارم تا سه‌رنجی ڕاکێشم ... له راستیدا ئه‌وه‌نده گیرۆده‌ی ئه‌شق و جوانی بووم ئه‌و چی ده‌گووت، من دلمدا ده‌مگوت ڕاستده‌که‌یت به‌س جارێ ماچێکم به‌رێ تا تینویه‌تیم بشکێ!\nبه‌م شیوه‌یه یه‌کترمان ناسی و ژماره‌ی موبایله‌که‌م بۆ نوسی و له یه‌کتر جوودا بوینه‌وه، به‌لام له ڕێگا هه‌ر ئاوڕمان له یه‌کتر ده‌دایه‌وه ... له دووا نیگا ماچێکی تێگرتم... له‌و ڕۆژه‌وه تا ئێستا کارێزی خۆشه‌ویستیم تینوه‌تی ناشکێ!


پلازمای خوێن له سلێمانییه‌وه بۆ هه‌ولێر دێت\n:: AM:10:04:05/08/2020 \nبه مه‌به‌ستی نه‌هێشتنی شارچێتی و دروستكردنی خۆشه‌ویستیی زیاتر له نێوان هاوشارییانی هه‌ولێر و سلێمانی، دوو گه‌نجی سلێمانی پلازمای خوێنیان له هه‌ولێر ده‌به‌خشن.\nئه‌مڕۆ چوارشه‌م پێنجی ئاب، سیروان تۆفیق سه‌رپه‌رشتیاری پڕۆژه‌ی به‌خشینی پلازمای خوێن به "وشه"ی ڕاگه‌یاند، هه‌ریه‌ك له ئارام عوسمان و ئاوات عه‌بدولقادر كه دوو گه‌نجی شاری سلێمانین، ئه‌مڕۆ له بانكی خوێنی هه‌ولێر پلازمای خوێن ده‌به‌خشن.\nده‌یانه‌وێ به‌م كاره شارچێتی له‌ناو ببه‌ن\nزیاتر ڕوونی كرده‌وه، مه‌به‌ست له‌م كاره‌ی گه‌نجه‌كان دروستكردنی خۆشه‌ویستیی زیاتر و خه‌مخۆریی نێوان هاووڵاتییانی شاری سلێمانی و هه‌ولێره، ده‌یانه‌وێ به‌م كاره شارچێتی له‌ناو ببه‌ن و هاوكاریی یه‌كتر بكه‌ن.\nبه‌پێی قسه‌كانی سه‌رپه‌رشتیاری پڕۆژه‌ی به‌خشینی پلازمای خوێنه‌كه، ئه‌م كاره هه‌ر له نێوان هه‌ولێر و سلێمانی ناكرێت، به‌ڵكو له نێوان دهۆك، هه‌ولێر، سلێمانی و سه‌رجه‌م ناوچه‌كانی تری هه‌رێمی كوردستان درێژه‌ی پێ ده‌درێت.\nئه‌م پڕۆژه‌یه ئه‌مڕۆ سه‌عات 10ی سه‌رله‌به‌یانی ده‌ست پێ ده‌كات، له ڕۆژانی داهاتوو گه‌نجی تری سلێمانی دێنه هه‌ولێر و پلازمای خوێنیان ده‌به‌خشن و ورده ورده په‌ره‌ی زیاتر به پڕۆژه‌كه‌یان ده‌ده‌ن.\nزریان تەها پەیامنێری "وشە" کە ڕاستەوخۆ ڕوماڵی بەخشینی پلازمای خوێنی گەنجەکانی دەکرد، گوتی: ئەو گەنجانە دەڵێن، دۆخی سلێمانی ئێستە کۆنترۆڵ کراوە، بەڵام ژمارەی تووشبووانی هەولێر هەر لە زیادبووندان و دۆخەکە ناجێگیرە بۆیە هاتووین لێرە پلازما ببەخشین.


بە یادی شەهید هەژار قاسمی، بۆ هەڵوی سەربەرزی نیشتمانم، بۆ کوڕی نێو سەنگەری ڕۆژهەڵاتم . ئەحمەد مەکڵاوەیی – Giareng\nلە 30 سپتامبر , 2014\nمانگی خه‌رمانان بوو، وه‌رزێره‌كان خه‌ریكی كۆكردنه‌وه‌ی به‌روبوومی سأڵ بوون، له‌وكاته دا، هه‌ڵؤ چاو سووره‌كان، تاریكی شه‌ویان شه‌ق كرد و وه‌ك بروسكه، به‌ره‌و رۆژهه‌ڵات كه‌وتنه رێ. كه گه‌یشتنێ، هێور، هێور، لایاندایه ده‌شت و پێده‌شت ودوند و قه‌ت پاڵان . له‌وێ بۆ رووسووری و سه‌ربه‌رزی نیشتمان، نه‌رم نه‌رم ، كه‌وتنه جووڵه‌و له‌و سه‌ر تا ئه‌و سه‌ری وڵاتی من، گه‌ڕان و له شارو گوند و هه‌وارگه، شاییان خسته نێو دڵی جوان و پیری وڵاتی من. له‌و كاته دا ، كیژی گوندان، جووت جووت و تاك تاك، جوانتر له كه‌و و كه‌وباڕان، شه‌و په‌ڕیان كرد و له ده‌م كانیاوی لاماڵان، ده‌سنوێژیان گرت و روو به قیبله وه‌ستان و له سه‌ر تاتی نوێژ كردن، بۆ ساغ و سڵامه‌تی پارێزه‌رانی رۆژهه‌ڵاتی كوردستان، تێر له یه‌زدانی مه‌زن پاڕانه‌وه.\nله‌و كاته دا  مناڵه‌كانی نێو بێشكه‌ی نیشتمانم ،خه‌ویان دی و زه‌رده كه‌وته سه‌ر لێویان و له خۆشیان دایان له قاقای پیكه‌نین و، نه‌ك جارێك، به‌ڵكوو هه‌زار جار، شادیان خسته دڵی خه‌ڵكه‌وه. له‌و كاته‌دا، مه‌لی سه‌ر ئاسمانی نیشتمانم، له هه‌موو دوند و قه‌تپاڵێكی رۆژهه‌ڵاته‌وه، كۆبۆوونه‌وه‌و به فه‌رسه‌خان به‌رز . به‌ره‌و شنۆ كه‌وتنه رێ، تا له ئاست چاوی دوژمن بۆ پارێزه‌رانیان ببنه سه‌د و په‌رژین. به‌ڵام داخه‌كه‌م، له‌وكاته دا، نه‌یارن، دوژمنان، چاوی خێلیان خسته سه‌ر جاسووسی چه‌كه ژه‌نگاویه‌كانیان و كوێرانه، ته‌قه‌یان له كورانی كورد كرد .\nله‌و كاته دا ، هه‌ڵۆكان زامیان هەڵگرت، داخه‌كه‌م، له نێویاندا، هه‌ژارێكی وڵاتپارێز، كه زامه‌كه‌ی زۆر سه‌خت بوو، بۆ هه‌میشه چاوی لێکنان و بۆ هه‌تا هه‌تایه، ماڵئاویی لێكردین. له‌و كاته دا، مناڵه‌كان دیسان له ناو لانكه دا ، گوێیان به ته‌قه‌ی گولله‌ی چه‌كی خۆفرۆشه‌كان زرینگایه‌وه‌و كوڕی له خوێن سووربووی نیشتمانیان كه‌وته به‌رچاو. له‌و كاته دا، دایكی كوڕی كورد، بوومه‌ڵه‌رزه‌یه‌ك رایتڵه‌كاند و جه‌سته‌ی سووری هه‌ژاری دیت. له‌و كاته دا، هه‌ستایه سه‌ر پێ و په‌نجه‌ره‌ی هۆده‌كه‌ی كرده‌وه‌و بۆ هه‌ژار روانی، به‌ڵام چاوی شه‌و هێنده تار بوو، كه‌سی نه‌دیت. نیگه‌ران بوو، كه رۆژ سیوادی هه‌ڵدا، هه‌ستاو بۆ بوونه‌وه‌ی میدیاكه‌ی هه‌ژار، كاتی ژماردن. داخه‌كه‌م، كه میدیا بۆوه، هه‌واڵی هه‌ژاری راگه‌یاند و دایك به رواندا كه‌وت و هەرکە ده‌رو جیران و خه‌ڵكی شار لێی كۆبوونه‌وه‌و هه‌ریه‌كه‌ی له به‌ر خۆیانه‌وه باس له باسی كوڕی سه‌ر به‌رزیان بۆ گێڕایه‌وه، له پڕ دای له قاقای پێكه‌نین و، گوتی ئۆخه‌ی هه‌ژاره‌كه‌م ، چه‌ند سه‌ر به‌رزم به‌تۆ، برۆ سه‌فه‌رت خێر بێت و شیری مه‌مکەکانم حه‌ڵاڵت بێ ئه‌ی حه‌ڵاڵ زاده‌ی نیشتمانم.